Templet  på  Hawaii. 
Indviet  1919  af  præsident  Heber  J.  Grant. 


SKANDINAVIENS     STJERNE 

ORGAN  FOR 
JESU    KRISTI    KIRKE    AF    SIDSTE    DAGES    HELLIGE 


Nr.  4 


APRIL  1954 


103.  årg. 


SKANDINAVIENS  STJERNE  udkommer  den  1.  i  hver  måned  og 
abonnementsprisen  (incl.  porto)  er  kr.  8.50  i  Danmark  og  $  2.00  i 
U.  S.  A.  Betaling  kan  ske  gennem  postgiro  333.38  til 

CHURCH  OF  JESUS  GHRIST  OF  LATTERÆJAY  SAINTS,  Priorvej 
12.  Kølbenhavn  F. 


Junius  M.  Sorensen 

Missionspræsident 

ansvarshavende  red. 


Mary  Kaiser 
redaktør 


INDHOLDSFORTEGNELSE : 

Fra  missionens  præsidentskab   111 

Budskabet  om  opstandelsen 112 

I  evangeliet  net  116 

Referater  fra  grenskonferencerne  123 

Fra  apostel  Henry  D.  Moyles  besøg  127 

Personlige  nyheder  fra  nær  og  fjern   129 

Nyt  fra  hjælpeorganisationerne  130 

Hilsen  fra  en  tidligere  missionær  136 

Kredslærernes  budskab  136 

Kredslærerindernes  budskab   137 

Fra  missionsmarken  138 


Vi  har  nu  endelig  fået  en  GUF  nål  til  den 
danske  mission.  Det  er  noget,  som  mange 
har  ønsket. 

Prisen  er  kun  kr  2,50.  Pengene  bedes  ind- 
sendt samtidig  med  bestillingen  på  postgiro- 
konto 333  38,  CHURCH  OF  JESUS  CHRIST 
OF  LATTER-DAY  SAINTS,  Priorvej  12,  Kø- 
benhavn F. 
Vi  har  også  endnu  nogle  få  jubilæums  nåle   tilbage.  Pris  2,50. 


KLOST£RTRYKKE RI  ET 


Tra  missionens  præsidentskab. 


Alle  de  mennesker,  som  kan  bevidne  Jesu  Kristi  opstandelse, 
fastgør  deres  sjæle  til  den  største  sandhed,  der  nogensinde  er 
åbenbaret  til  mennesket,  eller  som  nogensinde  er  skrevet  i  Bibe- 
len af  inspirerede  mænd. 

Hvis  Kristus  ikke  stod  op  fra  de  døde,  så  dyrker  vi  ham  for- 
gæves, og  alle  dem,  som  lærer  os,  at  mennesket  skal  leve  efter  de 
lærdomme,  der  findes  mellem  første  og  sidste  side  i  Bibelen, 
kan  man  ikke  fæste  lid  til.  Skal  vi  begynde  med  1.  Mosebog  og 
sige:  »Det  er  ikke  rigtigt,  Gud  skabte  ikke  mennesket  i  sit  billede, 
og  Jesus  Kristus  havde  intet  at  gøre  med  at  oprette  jorden  og 
alt,  hvad  der  hører  til  den,  fordi  der  findes  ingen  opstandelse.« 

Hvis  vi  ikke  opstår  fra  de  døde,  hvorfor  skulle  vi  så  fødes? 
Og  hvis  vi  ikke  opstår,  er  der  ingen  Gud,  og  den  kristne  verdens 
tro   er   en   parodi. 

Alle  de  gamle  profeter  gennem  hele  Det  Gamle  Testamente 
har  skrevet,  at  der  er  en  opstandelse.  Blev  Job  bedraget  eller 
bedrager  han  os,  når  han  siger  (Job  19:25 — 27),  at  han  ud  fra 
sit  kød  skal  skue  Gud?  Og  da  David  sagde:  »Jeg  ved,  at  min 
Forløser  lever«,  talte  han  ikke  i  lignelser,  men  han  vidste,  at 
Kristus  skulle  komme  til  jorden,  blive  korsfæstet  og  opstå  fra 
graven.  Kristi  komme  til  jorden  var  en  realitet,  og  den  kristne 
verden  indrømmer  det,  men  mange  af  dem  forstår  ikke,  hvad 
den  virkelige  betydning  og  hensigt  med  opstandelsen  er  for 
menneskeheden.  Et  overraskende  stort  antal  af  dem  indbefatter 
i  deres  tro  på  Kristi  mission  og  opstandelse  teorien  om  rein- 
karnation af  deres  ånd,  hvad  der  er  falsk  og  lige  så  slemt  som 
folket  i  Paulus's  dage,  da  de  lavede  deres  gudebilleder  og  skrev 
på  dem  »Til  en  ukendt  Gud«.  Kristus  sagde:  »Hvad  gavner  det 
et  menneske,  om  han  siger,  han  har  tro  og  ingen  gerninger.  Tro 
uden  gerninger  er  en  død  tro.« 

Men  jeg  siger,  hvad  gavner  det  et  menneske  at  tro  på  Kristus 
og  hans  mission  her  på  jorden,  hvis  vi  ikke  tror,  som  vi  skulle, 
på  alle  de  principper,  han  forkyndte,  og  fremfor  alt  på  et  virke- 
ligt liv  og  en  åndelig  eksistens  efter  døden,  fulgt  af  en  bogstave- 
lig opstandelse  af  legemet  med  alle  dets  dyder  og  en  klar  for- 
ståelse af  alle  de  gerninger,  som  vi  har  udført  i  kødet.  Hvis  de 
er  i  overensstemmelse  med  Herrens  plan,  vil  de  være  til  vor  op- 
højelse, og  hvis  ikke  til  vor  fordømmelse. 

Vi  behøver  kun  at  læse  om  Kristi  komme  her  på  jorden,  og 
hvorledes  jøderne  korsfæstede  ham,  om  de  tre  dage  han  lå  i 
graven  og  de  vidunderlige  ting,  der  hændte  umiddelbart  efter, 
for  at  få  en  fast  tro  og  mere  end  det,  kundskaben  om,  at  Jesus 
bogstavelig  opstod  af  graven  og  gav  os  kundskab  om  opstandel- 
sen og  den  endelige  herlighed,  som  er  formålet  med  menneskets 
dødelige  liv  her  på  jorden. 

Lad  mig  blot  henvise  til  et  skriftsted  (Johs.  20:17),  hvor  Kri- 
stus efter  sin  opstandelse  udtalte  disse  vidunderlige  ord:  »Bør 
ikke  ved  mig;  jeg  er  jo  endnu  ikke  faret  op  til  min  Fader.«  Tænk, 
hvis  disse  ord  kunne  udtales  til  en  af  os  i  dag.  I  Johs.  17:3  læser 
vi :  »Og  dette  er  det  evige  liv,  at  de  kender  dig,  den  eneste  sande 
Gud,  og  ham,  som  du  har  sendt,  Jesus  Kristus.«  Hvornår  blev 
han  sendt  og  hvorfor?  Han  blev  sendt  fra  Guds  trone  til  jorden 
og  forløste  menneskeheden  fra  Adams  fald  og  gjorde  det  muligt 


111 


for  os  at  opnå  en  ophøjelse  i  Guds  celestiale  rige.  Vi  takker  Her- 
ren for  vor  tro  og  vor  forståelse  af  hensigten  med  livet  her  pii 
jorden,  med  døden  og  livet  efter  døden,  opstandelsen  fra  graven, 
den  endelige  dom  og  ophøjelse  og  de  retfærdiges  evige  liv. 

Jeg  beder  Dem  læse  og  studere  7G.  afsnit  i  Lære  og  Pagter  for 
at  få  en  forståelse  af  de  forskellige  opstandelser,  og  de  forskellige 
slags  legemer,  der  skal  komme  frem  fra  gravene  for  at  arve  den 
grad  af  herlighed,  de  selv  har  beredt  sig  til. 

Til  slut  vil  jeg  gerne  citere  et  skriftsted  fra  Lære  og  Pagter 
(76:22 — 23):  »Og  nu,  efter  de  mange  vidnesbyrd,  som  er  blevet 
givet  om  ham,  er  dette  det  sidste  vidnesbyrd,  som  vi  giver  om 
ham:  at  han  lever!  Thi  vi  så  ham  ved  Guds  højre  hånd,  og  vi 
hørte  røsten,  som  vidnede,  at  han  er  Faderens  Enbårne.« 

Dette  er  mit  vidnesbyrd  til  verden,  at  Gud  lever,  at  Jesus  Kri- 
stus levede  på  jorden,  blev  korsfæstet  og  opstod  fra  graven,  og 
må  Gud  hjælpe  os  til  at  vide  dette  og  kende  hensigten  med  op- 
standelsen, er  min  bøn  i  Jesu  Kristi  navn.  Amen. 

Junius  M.  Sorensen,  missionspræsident. 


Budskabet  om  opstandelsen 

Af  Præsident  David  O.  McKay. 

»Men  jeg  ved,  at  min  Løser  lever,  over  støvet  vil  en  for- 
svarer stå  frem.  Når  min  sønderslidte  hud  er  borte,  skal 
jeg  ud  fra  mit  kød  skue  Gud,  hvem  jeg  skal  se  på  min 
side;  ham  skal  mine  øjne  se,  ingen  fremmed!  Mine  nyrer 
forgår  i  mit  indre!«  (Job  19:25—27) 

Den,  som  kan  bære  vidne  om  den  levende  Forløser,  har  sin  sjæl  for- 
ankret i  evig  sandhed. 

Den  sidste,  mest  direkte  bekræftelse  på,  at  Jesus  stod  op  af  graven, 
er,  at  Faderen  og  Sønnen  viste  sig  for  Profeten  Joseph  Smith,  atten 
hundrede  år  efter  den  begivenhed,  som  kristendommen  fejrer  til  på- 
ske. Det  er  derfor  i  høj  grad  passende,  at  Kirken  tager  del  i  den  årlige 
højtidelighed  til  minde  om  Kristi  opstandelse,  den  mest  betydnings- 
fulde, den  mest  mindeværdige  begivenhed  i  menneskehedens  historie. 

Dette  mirakel  er  betydningsfuldt  ikke  blot  i  sig  selv,  men  i  sin  til- 
knytning til  alle  de  grundlæggende  principper  i  den  sande  kristendom. 

At  dømme  efter  de  seneste  internationale  konflikter  er  det  ganske 
øjensynligt,  at  lederne  af  nogle  af  verdens  regeringer  ikke  tror  på  op- 
standelsens virkelighed. 

Altfor  mange  idag  er  ligesom  mændene  på  Mars-højen  for  to  tusind 
år  siden,  som  rejste  et  alter  for  »Den  ukendte  Gud«,  men  som  vidste 
lidt  eller  intet  om  ham.  Vi  læser,  at  Paulus  på  sin  vej  til  Areopagus 
havde  set  pragtfulde  statuer  rejst  for  de  forskellige  guder,  som  græ- 
kerne dyrkede  —  Mars,  krigsguden,  Afrodite,  kærlighedsgudinden, 
Bacchus,  vinens  gud,  og  højt  over  dem  alle  Pallas-Athene,  visdom- 
mens gudinde,  Athens  beskytterinde  —  disse  og  mange  andre. 

Her  samledes  ofte  filosoffer  og  dommere,  de  største  tænkere,  de 
klogeste  videnskabsmænd  i  den  gamle  verden,  og  overvejede  og  disku- 
terede livets  mysterier  og  den  menneskelige  races  skæbne. 

Midt  i  al  denne  verdslige  klogskab  stod  der  en  ensom,  lille,  brunøjet 
mand,  som  erklærede  meget  af  deres  filosofi  for  falsk  og  deres  dyr- 
kelse af  gudebilleder  for  en  stor  fejl  —  den  eneste  mand  i  den  store 
by  af  intellektuelle,  som  vidste  af  virkelig  erfaring,  at  et  menneske 
kan  gå  gennem  dødens  port  og  dog  leve  —  den  eneste  mand  i  Athen, 
som  klart  kunne  føle  forskellen  mellem  afgudsdyrkelsens  formalitet  og 
den  inderlige  dyrkelse  af  den  eneste  sande  og  levende  Gud.  Af  epiku- 
ræerne og  stoikerne,  med  hvem  han  talte  og  diskuterede,  var  Paulus 
blevet  kaldt  et  snakkehovede,  en  som  forkyndte  fremmede  guddomme: 
»Så  tog  de  ham  med  sig  og  førte  ham  op  på  Areopagus  og  sagde:  Kan 
vi  få  at  vide,  hvad  det  er  for  en  ny  lære,  du  taler  om?« 

»Athenere«,  sagde  Paulus,  »jeg  ser,  at  I  i  alle  måder  er  ivrige  i 
jeres  gudsdyrkelse.  Thi  da  jeg  gik  omkring  og  tog  jeres  helligdomme 
i  øjesyn,  fandt  jeg  blandt  andet  et  alter  med  den  indskrift:  »For  en 
ukendt  Gud«.  Det,  som  I  således  dyrker  uden  at  kende  det,  det  forkyn- 
der jeg  jer.« 

Mens  Paulus  talte  med  stor  veltalenhed  om  Guds  personlighed,  lyt- 
tede filosofferne  nysgerrigt  og  opmærksomt,  indtil  han  bevidnede,  at 
Gud  havde  oprejst  Jesus  fra  de  døde. 

Da  de  hørte  om  opstandelsen,  spottede  nogle,  og  alle  med  undtagelse 
af  nogle  få  vendte  sig  bort,  og  efterlod  den  mand,  som  havde  erklæret 
sandheden,  endnu  mere  ensom  end  nogensinde. 

I  vore  dage,  ligesom  på  Mars-højen,  er  der  nogle,  der  spotter,  og  an- 
dre, der  tvivler  og  vender  sig  bort,  når  vi  taler  om  de  dødes  opstan- 
delse. Idag,  som  dengang,  er  der  altfor  mange  mænd  og  kvinder,  der 
har  andre  guder,  som  de  ofrer  flere  tanker  på  end  på  den  opstandne 
Herre  —  fornøjelsens  gud,  rigdommens  gud,  nydelsens  gud,  den  poli- 
tiske magts  gud,  popularitetens  gud,  overlegenhedens  gud  —  lige  så 
forskellige  og  talrige  som  guderne  i  det  gamle  Athen  og  Rom. 

De  tanker,  der  oftest  optager  sindet,  er  bestemmende  for  et  menne- 
skes handlinger.  Det  er  derfor  en  velsignelse  for  verden,  at  der  findes 
lejligheder  som  påsken,  der  som  advarende  semaforer  kan  sige  til 
menneskeheden:  Stands  i  jeres  afsindige  jag  efter  fornøjelser,  rigdom 
og  magt,  og  tænk  over,  hvad  der  er  af  mest  værdi  i  livet. 

Hvis  mennesket  giver  agt  på  denne  advarende  røst  og  ransager  de- 
res hjertes  inderste  afkroge,  vil  de  finde  ud  af,  at  det  vigtigste  spørgs- 
mål i  deres  liv  har  forbindelse  med  emnet  udødelighed.  En  fremtræ- 
dende jernbanemand  udtrykte  mange  menneskers  tanker,  da  lian 
sagde: 

»Jeg  ville  hellere  være  sikker  på,  at  et  menneske,  når  han  dør,  vil 
leve  igen  med  sin  bevidste  identitet,  end  eje  al  magt  i  De  forenede 
Stater,  eller  at  have  en  hvilkensomhelst  stor  ærefuld  eller  mægtig  stil- 
ling, som  verden  kunne  give  mig.« 

Fastslå  det  som  en  kendsgerning,  at  Kristus  oprejste  sit  legeme  og 

»Han  er  ikke  her;  han  er  opstanden!« 

viste  sig  som  et  herliggjort,  opstandent  væsen,  og  du  har  svaret  på 
spørgsmålet  gennem  tiderne:  »Når  en  mand  dør,  mon  han  da  skal  leve 
op  igen?«   (Job  14:14). 

At  den  bogstavelige  opstandelse  fra  graven  var  en  realitet  for  discip- 
lene, som  kendte  Kristus  indgående,  er  sikkert.  I  deres  sind  var  der 
absolut  ingen  tvivl.  De  var  vidner  til  kendsgerningen.  De  vidste  det, 
fordi  deres  øjne  så,  deres  øren  hørte,  deres  hænder  følte  den  op- 
standne Forløsers  legemlige  tilstedeværelse. 

Den  begivenhed,  vi  fejrer  idag,  indeholder  de  grundlæggende  prin- 
cipper i  Jesu  Kristi  evangelium.  Disse  er:  1)  Gud  Faderen.  Intet 
menneske  kan  anerkende  opstandelsen  og  være  fast  i  sin  tro  uden  og- 
så at  anerkende  en  personlig  Guds  eksistens.  2)  Sønnen  Jesus  Kristus. 
Evangeliet  lærer,  at  Kristus  er  Guds  Søn,  verdens  Forløser.  3)  Den 
menneskelige  sjæls  udødelighed.  4)   Menneskets  broderskab.  Et  af  de 

to  store  hovedprincipper,  som  alle  andre  principper  er  underordnet, 
er  dette:  »Du  skal  elske  din  næste  som  dig  selv,«  og  svarende  til  det 
er  forjættelsen:  »Hvad  I  gør  mod  en  af  disse  mine  brødre,  det  har  I 
gjort  mod  mig«.  5)  Livets  mål.  Da  Jesus  var  det  eneste  fuldkomne  men- 
neske, der  nogensinde  har  levet,  og  da  han,  da  han  opstod  fra  de  døde, 
besejrede  døden  og  nu  er  jordens  Herre,  hvor  svag,  hvor  overordenf- 
lig tåbelig  er  da  ikke  den,  som  med  vilje  fornægter  Kristi  levevis,  sær- 
lig i  lyset  af  den  kendsgerning,  at  en  sådan  fornægtelse  kun  fører  til 
ulykke  og  sorg,  ja  selv  til  døden. 

Påsken  bør  være  en  dag,  hvor  vi  siger  tak,  og  hvor  vi  dyrker  Gud. 
Det  er  ikke  en  festdag  på  grund  af  forårets  komme,  eller  blot  for  at 
få  lejlighed  til  at  udstille  smukke  hatte  og  fine  klæder  —  det  er  en 
lejlighed  til  at  udtrykke  sin  taknemmelighed  mod  Gud,  fordi  han  har 
sendt  sin  Enbårne  Søn  til  verden,  for  at  være  »vejen,  sandheden  og 
livet«,  for  at  erklære  den  evige  sandhed,  at  »den,  som  tror  på  ham, 
skal  ikke  fortabes,  men  have  evigt  liv.« 

Hvis  de  kristne  verden  over  har  denne  tro  løbende  i  deres  årer, 
hvis  de  føler  loyalitet  i  deres  hjerter  mod  den  opstandne  Kristus  og 
mod  de  principper,  der  er  forbundet  hermed,  vil  menneskeheden 
have  taget  det  første  skridt  mod  den  evige  fred,  som  vi  daglig  beder 
om.  Fornægt  ham,  og  verden  vil  være  fyldt  med  had  og  gennemvæ- 
det af  blod  ved  tilbagevendende  krige. 

Som  Kristus  levede  efter  døden,  således  skal  alle  mennesker  leve, 
idet  hver  indtager  den  plads  i  den  næste  verden,  som  han  bedst  har 
gjort  sig  værdig  til.  Budskabet  om  opstandelsen  er  derfor  det  mest 
trøsterige,  det  mest  strålende,  der  nogensinde  er  givet  til  mennesket, 
thi  når  døden  tager  en  af  vore  kære  fra  os,  bliver  vort  sørgende  hjerte 
lindret  ved  det  håb  og  den  guddommelige  forsikring,  der  er  udtrykt 
i  ordene: 

»Han  er  ikke  her,  han  er  opstanden.« 

Fordi  vor  Forløser  lever,  skal  vi  også  leve.  Jeg  bærer  vidnesbyrd 
om,  at  han  lever.  Må  hver  tilbagevendende  påske  understrege  denne 
sandhed  og  fylde  vore  sjæle  med  den  guddommelige  forsikring,  at 
Kristus  virkelig  er  opstået,  og  gennem  ham  menneskets  udødelighed 
sikret,  og  må  den  dag  snart  gry  på  jorden,  da  tilkendegivelser  af  den 
brutale  kraft  og  det  falske  ideal,  at  magt  er  ret,  bliver  fortrængt  af  den 
Opstandne  Herres  kærlige,  fredselskende  ånd. 

Præsident  David  O.  McKay. 

Fortsat  artikel: 

I  EVANGELIETS  NET 

Historien  om 
ANNA    KARINE    GAARDEN    WIDTSOE 

Af  JOHN  A.  WIDTSOE 


Desuden  herskede  der  en  smuk,  gammel,  daglig  skik.  Hver 
aften,  når  dagens  arbejde  var  forbi,  samledes  husstanden  og 
mange  af  naboerne  i  Peder  Gaardens  store  spisestue.  Når  Gaar- 
den  selv  var  hjemme,  indtog  han  sin  plads  for  enden  af  det 
lange  spisebord,  ellers  fru  Gaarden.  Tilhørerne  dels  sad  og  dels 
stod.  Der  blev  sunget  en  salme,  sædvanligvis  fra  en  gammel  sam- 
ling af  sange,  skrevet  næsten  to  hundrede  år  i  forvejen  af  den 
mærkelige  norske  fisker,  prædikant  og  digter,  Peder  Dass.  Alle 
sang  af  hjertens  lyst  de  blide  ord  af  hengivenhed  i  det  gamle 
digt.  Efter  sangen  blev  der  læst  et  kapitel  af  Bibelen;  så  blev 
der  sunget  endnu  en  sang.  Efter  denne  indledende  gudstjeneste 
reciterede  husets  herre,  eller  fru  Gaarden  eller  andre,  der  var 
blevet  opfordret  dertil,  digte  og  fortællinger,  fra  en  bog  eller 
efter  hukommelsen,  af  de  rige  legender  i  norsk  historie.  Under- 

tiden,  når  posten  var  kommet,  blev  dagens  nyt  givet.  Til  afveks- 
ling blev  der  foreslået  en  sang  eller  der  blev  spillet  på  fløjte, 
guitar  eller  violin,  de  almindeligste  musikinstrumenter  på  øen. 
Omkring  kl.  10  rejste  Gaarden  sig  hurtigt  og  sagde:  »Det  er  på 
tide  at  gå  i  seng.«  I  løbet  af  fem  minutter  var  stuen  tømt.  Det 
var  en  ideel  hjemmeaften,  nu  en  beretning  fra  længst  svundne 
dage,  der,  gentaget  når  som  ihelst  arbejde  og  vejret  tillod  det, 
ansporede   til  gode   tanker  og  gav   sind   og  hjerne   næring. 

Annas  barndomsår  var  rige  og  lykkelige,  og  de  lagde  en  sik- 
ker grundvold  for  de  kommende  år. 


KAPITEL  IV. 

Fiskerpigen. 

Barndommen  var  forbi.  Anna  Karine  Gaarden  stod  i  en  alder 
af  tolv  år  overfor  at  blive  en  strålende  ung  kvinde. 

Hun  var  køn  og  gav  løfte  om  at  blive  en  smuk  kvinde.  Hen- 
des hår  var  brunt  og  havde  naturligt  fald,  hendes  teint  klar  og 
ren,  hendes  træk  var  klassiske,  hendes  levende  øjne  mørkeblå, 
og  de  gnistrede  af  intelligens.  Hun  havde  en  rank  holdning  og 
så  verden  ind  i  øjnene.  Hun  talte  naturligt,  og  hun  havde  en 
livlig  måde  at  være  på.  Den  forbipasserende  så  på  hende  to 
gange. 

Hun  var  blevet  ibegavet  med  fremragende  egenskaber,  som 
oens  naturlige  og  menneskelige  omgivelser  og  tingenes  støtte 
gang  hjemme  ikke  kunne  overskygge,  kun  dirigere  og  fuldkom- 
mengøre. Hun  var  individualistisk  fra  barnsben,  vidste  hvad 
hun  ville  og  traf  sine  egne  afgørelser.  Hun  var  utålmodig  over- 
for traditionelle  sædvaner,  som  hendes  store  selvtillid  satte  hen- 
de i  stand  til  at  ignorere.  Hun  udkæmpede  sin  kamp  med  mod 
uden  nogensinde  at  tænke  på,  hvad  det  ville  koste,  hvis  hun 
blot  følte,  hun  havde  ret.  Hendes  sind  kom  hurtigt  i  oprør  over 
modstand,  men  hun  blev  lige  så  hurtig  god  igen.  Hun  elskede 
med  inderlighed.  Hun  var  lige  så  ren  på  sjæl  og  legeme  som 
det  hvide  skum  på  de  af  havet  piskede  bølger  og  stod  lige  så 
fast  for  ret  og  sandhed  som  sin  fødeøs  stormomsuste  granit. 
Hendes  rigt  facetterede  natur,  fyldt  med  ønsket  om  frihed  og 
sandhed,  var  som  havfuglen,  der  fløj  frit  og  uhindret  over 
bølge  og  rev. 

Hun  var  blevet  velsignet  med  en  skarp  intelligens,  parret  med 
sund  dømmekraft.  Dette  gjorde,  at  hun,  da  hun  blev  ældre  og 
barndomimens  dage  var  forbi,  med  lethed  blev  fører  for  sin 
omgangskreds  og  senere  på  øen. 

Hendes  medfølelse  med  dem,  der  havde  sorg  eller  var  i  nød, 
var  udpræget.  Mangen  en  ubemærket  kurv  med  varer  gav  hun 
de  fattige  fra  sin  moders  spisekammer.  Og  mangen  en  gang  for- 

klarede  hendes  moder,  der  selv  var  gavmild  men  lavet  af  hår- 
dere stof,  at  man  skulle  være  fornuftig,  når  man  gav,  og  at  små 
piger  måtte  hede  om  lov,  før  de  går  ind  i  spisekammeret.  De 
sorgfulde  og  fattige  erkendte  og  forstod  den  ægte  medfølelse, 
som  strømmede  fra  deres  Anna.  De  fattige  og  nedtrykte  i  ånden 
opsøgte  hende  til  hendes  sidste  dag. 

Hun  elskede  lidenskabeligt  alt,  hvad  der  var  smukt.  Det  fandt 
udtryk  i  blomsterhaven,  som  hun  anlagde  som  barn  på  det  lille 
stykke  jord  foran  huset,  den  eneste  i  landsbyen.  Hendes  fader 
havde  bragt  nogle  poser  frø  med  hjem,  som,  omhyggeligt  sået 
og  passet  af  Anna,  blev  til  nye,  mærkelige  blomster.  Landsby- 
beboerne kunne  ikke  forstå  et  barn,  der  ville  dyrke  blomster 
på  en  ø,  som  hele  sommeren  igennem  var  dækket  af  vilde  blom- 
ster. I  hele  sit  liv,  overalt  hvor  hun  kom,  havde  hun  sine  blom- 
ster, i  urtepotter,  hvis  der  ingen  jord  var,  men  hun  foretrak  en 
have,  hvor  jorden  kunne  vendes  og  graves  og  frø  sås. 

Den  egenrådige  pige  sad  oppe  i  de  lange  sommernætter,  hvor 
solen  skinnede,  og  læste  atter  og  atter  Nordens  sagaer,  fortællin- 
ger om  Syden,  poesi  og  prosa  —  indtil  drømme  om  den  ukendte 
fremtid  lukkede  hendes  øjne  i  søvn.  Og  når  hun  vågnede,  kom 
ord  til  hende  i  prosa  eller  i  taktfaste  rim.  Fra  sin  tidlige  barn- 
dom nedskrev  hun  sine  tanker,  for  det  meste  i  digterens  rytme 
og  rim.  Hun  tørstede  altid  efter  mere  kundskab,  mere  sandhed, 
mere  udvikling,  efter  større  udsyn  for  den  kommende  dag.  Der- 
for var  hun  aldrig  helt  tilfreds.  Der  var  altid  endnu  et  skridt, 
der  skulle  tages.  Hun  kendte  betydningen  af  »ædel  utilfredshed.« 

Hun  var  fuld  af  spilopper.  Hun  må  have  spillet  landsbyen 
mangt  et  puds.  De  kloge  sagde:  »Peder  Gaarden  (Per  Gaarn  i 
øens  dialeikt)  har  sandelig  fået  kam  til  sit  hår  med  det  pige- 
barn.« Men  de  elskede  hende;  hun  skænkede  dem  så  mange 
glæder.  Endnu  90  år  efter  lever  hendes  minde  der.  De  gamle, 
der  stadig  er  tilbage  fra  den  tid,  klukker  og  græder  undertiden, 
når  de  fortæller  om  de  gale  streger  og  de  små  hjertets  gernin- 
ger, da  Anna  Gaarden  (Anna  Gaarn)  havde  landsbyen  i  sin 
hule  hånd.  At  fader  og  moder  til  tider  måtte  tage  hende  alvor- 
ligt i  skole  var  kun,  hvad  man  kunne  vente.  Verden  er  skabt 
for  gennemsnitsmennesket,  ikke   for  den  usædvanlige. 

Fra  sin  tidligste  barndom  havde  hun  set  opad  til  Gud.  Hun 
var  altid  religiøs,  bedende  og  så  guddommelig  kraft  i  elemen- 
ternes rasen  og  i  tildragelser  i  menneskelivet.  Hun  var  ikke 
ortodoks,  for  hun  lo  ad  præstens  pibekrave  og  mente,  at  en 
gudstjeneste  var  næsten  lige  så  god  hjemme  som  i  kirken.  Men 
hun  havde  ærbødighed  for  hellige  ting. 

Uddannelsesmuligheder  i  de  dage  var  sparsomme,  og  derfor 
naturligvis  også  på  den  yderste  ø.  Og  dog  havde  øens  befolk- 
ning i  mange  år  sørget  for  lærere  til  deres  børn.  De  unge,  som 
ikke  tog  imod  de  uddannelsesmuligheder,  der  blev  tilbudt  dem, 

kom  i  vanry.  Landsbyerne  var  små,  midlerne  mindre,  og  skole- 
væsenet var  ikke  så  fuldtkomiment,  som  det  er  i  dag.  Der  var 
ansat  en  lærer  i  to  eller  tre  landsbyer.  Han  rejste  fra  den  ene 
landsby  til  den  anden  og  tilbragte  måske  en  uge  i  hver  landsby 
hver  anden  eller  tredie  uge.  Der  blev  dog  opnået  forbavsende 
gode  resultater  af  disse  omvandrende  lærere.  Deres  elever  lærte 
de  fundamentale  fag  lige  så  godt  som  nutidens  ungdom  med 
daglig  uafbrudt  undervisning. 

Anna  passede  sin  skolegang  regelmæssigt  og  forslugent.  Hun 
slog  ned  på  den  nye  sandhed  som  et  sultent  menneske  på  mad. 
Hendes  moder  og  barnepige  havde  tidligt  lært  hende  at  læse 
og  skrive,  så  at  hun  gjorde  god  brug  af  skolen,  når  som  helst 
den  kom. 

Da  hun  var  omkring  tolv  år  gammel,  blev  der  ansat  en  ny 
lærer  i  Titran  og  omliggende  landsbyer.  Det  blev  sagt,  at  det 
var  en  ung  mand,  soim  var  kommet  fra  fastlandet  nogle  få  år 
i  forvejen,  hvorfor  vidste  ingen,  og  som  var  taget  bort  for  at 
studere  på  Klæbo  seminarium  (dengang  den  eneste  højere  lære- 
anstalt i  den  del  af  Norge),  og  soim  nu  var  kommet  tilbage  som 
den  nye  lærer.  Han  var  ikke  i  Titran,  for  han  havde  boet  mod 
nord,  på  den  anden  side  af  øen,  men  rygtet  gik,  skønt  han  var 
meget  ung,  at  han  var  meget  intelligent.  Hans  navn,  John  An- 
dersen Widtsoe,  var  også  nyt  for  folk  i  Titran. 

Anna  var  ivrig  efter  at  se  den  nye  lærer.  Måske  havde  han, 
som  fornylig  var  kommet  fra  de  store  skoler,  meget  at  fortælle. 
Dagen  kom.  På  katederet  og  seende  ud  over  flokken  af  fisker- 
drenge og  piger  stod  en  ung  mand  (han  var  da  kun  21  år  gam- 
mel) af  middelhøjde,  bredskuldret  og  atletisk,  med  glat,  kulsort 
hår  og  dybtliggende,  gråblå  øjne.  Han  havde  en  dyb,  melodisk 
stemme,  og  han  blinkede  med  øjnene,  medens  han  talte  til  bør- 
nene. Og  han  var  interessant  og  hjælpsom.  Dersom  et  barn  ar- 
bejdede hårdere  og  læste  hurtigere  end  de  øvrige  i  klassen,  tog 
denne  unge  lærer  sig  tid  til  at  hjælpe  det  privat.  Og  han  legede 
med  børnene  og  sludrede  med  forældrene  og  sang  om  aftenen, 
når  hjemmeaftenerne  blev  holdt.  Det  varede  ikke  længe,  førend 
han  gav  de  unge  i  Titran  undervisning  i  musik  og  holdt  taler 
om  mange  emner,  hvortil  de  ældre  også  kom,  noget  skamfulde. 
Ja,  det  var  sandelig  en  ny  type  på  en  lærer. 

Annas  sikarpe  intelligens  førte  til  hurtig  fremgang.  Sprog  og 
litteratur,  historie  og  geografi  elskede  hun,  og  regning  faldt 
hende  let.  Den  unge  lærer  fandt  glæde  i  at  undervise  og  opøve 
liende,  og  han  delte  med  hendes  klare,  ivrige  hjerne  den  liden 
lærdom,  han  havde  fået.  For  et  tidsrum  af  fire-fem  år  fik  hun 
sådan  halv-privat  undervisning  af  denne  dygtige  lærer.  Een 
ting  vidste  hun  ikke,  at  skolelæreren  den  første  uge,  han  var  i 
Titran,  havde  skrevet  i  sin  dagbog,  at  han  en  skønne  dag  ville 
gifte  sig  med  det  tolvårige  kønne,  intelligente  naturbarn,  Anna 

Gaarden.  Han  må  have  nydt  de  år,  da  han  gav  den  pige  under- 
visning, som  han  en  skønne  dag  håbede  at  gøre  til  sin  hustru. 
Der  gik  imidlertid  mange  år,  før  han  fortalte  hende  om  den 
note  i  sin  dagbog. 

Nogle  få  dage  før  Annas  fødselsdag,  den  30.  maj  1801,  rystede 
himlen,  og  jorden  skælvede  for  den  lykkelige,  lille  Gaarden  fa- 
milie. Den  elskede  moder  døde  pludseligt. 

Hele  det  lille  samfund  så  vel  som  Gaarden-familien  sørgede 
over  tabet  af  deres  elskelige,  dygtige  og  ædle  leder.  Hun  var 
kun  32  år  gammel,  da  hun  døde.  Det  var  et  frygteligt  slag  for 
de  to  piger,  som  beundrede  den  venlige,  kloge  kvinde,  der  havde 
ledet  deres  skridt  fra  fødselen.  De  sørgede  over  hende;  men  med 
den  spændstighed  og  tilpasningsevne,  som  hører  ungdommen  til, 
levede  de  videre  i  dagens  travle  liv.  Manden  og  faderen  var 
sønderknust.  Hans  natur  var  af  en  sådan  art,  at  eftersom  hans 
sande  kærlighed  lå  i  graven,  kunne  han  ikke  tænke  på  nogen 
anden.  Han  giftede  sig  aldrig  igen,  skønt  den  kønne,  velhavende 
enkemand  blev  genstand  for  megen  opmærksomhed  fra  mange 
giftefærdige  piger  og  enker.  Han  kunne  ikke  få  sig  til  at  bringe 
fremmede  ind  i  hjemmet  for  ikke  at  gribe  forstyrrende  ind  i 
lykkelige  minder,  så  den  gamle  barnepige  Ingeborg  Mikkelsen 
blev  gjort  til  husholderske,  og  den  tolvårige  Anna  blev  frue  i 
huset.  Faderen  afgav  en  del  af  sine  forretninger,  formindskede 
husholdningen  og  gjorde  mere  ud  af  sit  arbejde  som  lods.  I  sin 
ensomhed  sluttede  han  sig  mere  til  sine  selskabelige  venner  på 
skib  og  kyst. 

Anna  blev  hans  fortrolige  og  hans  ven.  Petroline  var  endnu 
kun  et  barn.  Han  tog  Anna  med  på  flere  og  flere  af  sine  ture. 
Han  syntes  aldrig  at  være  så  lykkelig,  som  når  hun  var  i  hans 
nærhed.  Seks-syv  år  efter  hustruens  død  sendte  han  Petroline 
til  skole  i  to  år  i  Trondheim,  den  gamle  norske  hovedstad  og 
doimkirkeby,  for  at  lære  husholdning  og  maner  så  vel  som  be- 
gyndelsesgrundene til  en  almindelig  skoleuddannelse.  Men  Anna 
kunne  ikke  undværes  i  hjemmet  i  længere  tid. 

Ingeborg,  barnepigen,  tog  sig  af  huset,  hvori  hun  havde  levet 
i  mange  år,  dog  følte  Anna  som  aldrig  før  betydningen  af  at 
have  et  ansvar.  Eftersom  hun  blev  ældre,  blev  byrden  tungere. 
Muntert  tog  hun  sig  imidlertid  af  dagens  problemer  på  sin  mo- 
dige, lidt  udfordrende  måde.  Det  var  en  hård  men  værdifuld 
skole  for  den  unge  pige,  som  skulle  have  så  megen  styrke  og 
kraft  behov,  før  livet  var  forbi.  Hun  tænkte  også  på  sin  søster, 
Petroline  Jørgine,  men  denne  gav  hende  ikke  meget  besvær.  Pe- 
troline voksede  op  og  blev  en  stille  pige  med  gyldent  hår,  som 
bogstaveligt  talt  tilbad  sin  fyrige,  ældre  søster.  Hun  fik  en  god 
uddannelse,  som  forholdene  var  dengang.  Hun  havde  let  ved  at 
lære   og  fik  meget   af  verdens   fine   manerer. 

Anna  var  ved  at  blive  kvinde.  Der  var  nu  ingen  tvivl  om  hen- 

des  skønhed.  Der  kom  bejlere  fra  nær  og  fjern.  Rygtet  om  hen- 
des udseende,  livlighed  og  gode  forstand  havde  bredt  sig  ud 
over  øen.  Blandt  dem  kom  ætlingen  af  en  gammel,  fornem  fa- 
milie, ejere  af  butikker,  fiskeriudstyr,  fiskepladser,  i  slægt  med 
præster  og  advokater.  Hun  var  kun  en  fiskerpige,  men  hun  hav- 
de skønhed  og  intelligens.  Hendes  fader,  som  frygtede  adskillel- 
sen, som  ægteskabet  ville  medføre,  følte  ikke  desto  mindre,  at 
lejligheden  til  at  forene  sig  med  denne  familie  gennem  den 
mandige,  solide  søn  ikke  burde  tilsidesættes,  for  det  ville  sikre 
hans  elskede,  ældste  datter  livets  komfort.  Blidt  bad  han  Anna 
om  at  sige  ja  til  frieriet,  men  hun  var  ikke  rede.  Blinket  i  skole- 
lærerens øje  stod  stadig  tydeligt  for  hende. 

Da  hun  var  omkring  de  atten,  fortalte  skolelæreren  hende 
om  sin  kærlighed,  som  han  havde  næret,  siden  han  så  hende 
første  gang  seks  år  i  forvejen.  Snart  havde  hun  ladet  alle  bej- 
lerne gå  med  undtagelse  af  den  velhavende  unge  forretnings- 
mand og  den  fattige,  unge  skolelærer.  Valget  ville  stå  mellem 
disse  to. 

Da  hun  var  omkring  nitten  år,  traf  hun  afgørelsen  og  blev 
forlovet  med  skolelæreren.  Nogle  mente,  at  hun  var  tåbelig; 
hendes  fader  var  lidt  i  tvivl.  Men  de  fleste  var  lykkelige  over, 
at  det  blev  læreren,  som  nu  var  blevet  en  elsket  leder  mellem 
dem.  De  kloge  vidste,  at  Anna  havde  valgt  vel,  for  lykken  er 
barn  af  kærligheden. 

Alligevel  gik  der  næsten  tre  år,  før  de  blev  gift.  Læreren  øn- 
skede mere  uddannelse;  og  hans  kommende  kone,  der  var  ær- 
gerrig på  hans  vegne,  ansporede  ham.  Hun  lagde  noget  af  sin 
arv  fra  moderen  til  hans  beskedne  sparepenge,  og  han  tog  bort 
i  to  år  for  at  blive  en  bedre  opdrager  og  lærer  for  ungdommen. 
I  mellemtiden  hjalp  Anna  med  til  at  styre  husholdningen,  rej- 
ste med  sin  fader,  læste  og  drømte  og  beredte  sig  for  livet  med 
den  mand,  hun  elskede. 

Petroline  var  også  blevet  en  kvinde.  Hun  var  køn.  Der  kom 
bejlere,  men  hun  brød  sig  ikke  rigtig  om  nogen  af  dem.  Måske 
satte  skolegangens  ideal  for  højt  et  -mål.  Hun  levede  ugift. 


KAPITEL   V. 

Skolelærerens  historie . 

Skolelæreren,  som  vandt  fiskerpigens  hånd  og  hjerte,  havde 
også  en  historie,  som  skal  fortælles. 

John  Andersen  Widtsoe  blev  født  den  9.  juni  1840  i  Øien,  i 
distriktet  Hemne  (da  Hevne),  ca.  70  km  syd  for  Trondheim. 
Navnet  Widtsoe  kom  fra  en  velkendt,  stor  gård,  hvor  medlem- 
merne af  familien  havde  boet. 

Hans  forfædre  på  fædrene  side  havde  i  mange  slægtled  boet 


121 
Randers,  2.,  3.  og  4.  juli. 


i  de  højtliggende,  frugtbare  dale,  som  kaldtes  Ønkedalen  og  Mel- 
dalen, ikke  langt  fra  Trondheim.  De  havde  flyttet  en  del,  men 
det  havde  været  indenfor  et  forholdsvis  lille  område.  De  havde 
været  landmænd,  skolelærere  og  en  slags  tjenestemænd.  Nogle 
havde  været  lensimænd.  De  havde  haft  fremgang,  havde  et  godt 
ry  på  sig  og  havde  sognets  tillid.  De  havde  mere  anlæg  for  ån- 
dens end  for  håndens  arbejde.  Johns  fader,  Anders  Johnsen 
Widtsoe,  en  udlært  tømrer,  var  brudt  op  fra  det  gamle  familie- 
tilholdssted  og  havde  slået  sig  ned  i  Trondheim.  Hans  navn  fo- 
rekommer som  tømrer  i  den  gamle  kirkebog.  Som  tiden  gik,  blev 
han  entreprenør  og  bygherre,  og  havde  stor  sukces.  Det  hus, 
som  han  byggede  til  sig  selv  og  familie  i  Trondheim  i  1869,  står 
stadig  som  vidnesbyrd  om  hans  tekniske  dygtighed  og  høje 
idealer.  Han  var  velkendt  og  respekteret  i  Trondheim.  Han  døde 
efter  et  fald  i  det  gamle  hospital  i  Bergen,  som  han  og  en  anden 
havde  sluttet  kontrakt  om  at  bygge.  Han  ligger  begravet  i  Bergen. 

Johns  forfædre  på  mødrene  side  stammede  også  fra  dalene 
syd  for  Trondheim.  Nogle  år  før  Johns  fødsel  var  hans  moders 
brødre  og  andre  medlemmer  af  familien  imidlertid  flyttet  til 
Trondheim.  Det  ikan  have  været  grunden  til,  at  Anders  Widtsoe 
også  var  flyttet  dertil.  Hans  moders  nevøer  blev  meget  fremra- 
gende iborgere  i  byen.  Hans  fætter,  Johan  Peter  Bye,  blev  for- 
gudet af  de  små  i  samfundet;  han  blev  atter  og  atter  valgt  som 
byens  repræsentant  i  stortinget,  indtil  han  til  sidst  afslog  at 
lade  sig  opstille  igen.  En  anden  fætter  blev  en  berømt  præst. 
Andre  slægtninge  var  embedsmænd  og  kunstnere.  Denne  gren 
af  familien  stammede  fra  Bønne  i  Danmark,  hvor  familiehjem- 
met stadig  står.  Forfaderen,  som  kom  til  Norge,  flygtede  dertil 
for  at  skjule  sig  i  bjergdalene,  for  han  havde  begået  politiske 
forbrydelser  i  Danmark.  Han  var  en  mand  af  megen  lærdom, 
hvis  minde  endnu  to  hundrede  år  efter  lever  blandt  folket. 

Anders  Johnsen  Widtsoe  familien  bestod  af  fader,  moder  og 
tre  børn,  Johanne,  den  ældste,  John  og  Sivert,  den  yngste.  Da 
John  var  elleve  år  gammel,  den  11.  november  1851,  døde  hans 
moder,  og  hans  søster,  der  da  var  omkring  seksten  år,  måtte 
tage  sig  af  huset. 

Nogle  år  senere  giftede  faderen  sig  igen.  Så  begyndte  vanske- 
lighederne. Børnene  af  første  ægteskab  kunne  ikke  enes  med 
deres  stedmoder.  Især  var  John  uvillig  til  at  acceptere  den  nye 
moder  i  hjemmet.  Han  var  ikke  af  den  voldsomme,  fyrige  type, 
men  beslutsom  og  udholdende.  Han  havde  taget  sin  beslutning; 
han  kunne  ikke  leve  lykkeligt  i  det  nye  hjem.  Det  er  sandsyn- 
ligt, at  hans  onkler  og  tanter,  hans  moders  brødre  og  søstre, 
som  ikke  sanktionerede  den  kvinde,  der  var  blevet  valgt  til  at 
indtage  deres  elskede  søsters  plads,  opmuntrede  drengens  mis- 
fornøjelse. Han  kunne  forlade  hjemmet  og  i  ugevis  blive  hos 
sine  slægtninge  nede  i  byen  uden  at  have  fået  lov  af  hverken 

faderen  eller  stedmoderen.  Drengen  var  udenfor  faderens  kon- 
trol, hvad  der  dybt  bekymrede  Anders  Widtsoe,  som  elskede 
sin  ældste  søn. 

En  historie  fra  de  dage  er  ret  oplysende.  I  henhold  til  skik 
og  brug  i  den  lutherske  kirke,  som  familien  hørte  til,  blev  børn, 
når  de  var  omkring  fjorten  år,  konfirmeret  i  kirken.  Forud  for 
denne  ceremoni  går  der  en  såkaldt  konfirmationsforberedelse 
hos  præsten.  Konfirmationen  afhænger  af,  om  præsten  er  sik- 
ker på,  at  barnet  er  i  stand  til  at  besvare  visse  spørgsmål  an- 
gående troen.  På  konfirmationsdagen  står  børnene  så  opstillet 
langs  kirkens  midtergang,  drengene  på  den  ene  side  og  pigerne 
på  den  anden,  og  konfirmationseeremonien  bliver  så  fuld- 
byrdet. ,_ 

(Fortsættes), 


Referater  fra  grenskonferencerne 
Randers,  13.  og  14.  februar. 

Konferencen  i  Randers  indledtes  med  det  store  offentlige  møde  lør- 
dag aften,  hvor  apostel  Henry  D.  Moyle  talte,  og  som  blev  refereret  i 
marts  nummeret  af  »Stjernen«. 

Søndag  morgen  afholdtes  præistedømsmøde  under  ledelse  af  di- 
striktspræsident  S.  LaVar  Christensen.  Der  blev  kaldt  på  forskellige 
brødre  og  missionærer  til  at  tale,  bl.  a.  vor  nye  grensforstander,  ældste 
Fred  Gregersen,  og  ligeledes  talte  distriktspræsident  Christensen. 

Søndagsskolen  begyndte  kl.  10,  åbnet  af  broder  Rasmus  Jensen  og 
ledet  af  søndagsskolens  forstander,  broder  Jørgen  Maegaard.  Emnet 
var:  »Du  skal  elske  Herren  din  Gud  af  hele  dit  hjerte,  sjæl  og  sind.« 
Der  blev  talt  af  både  børn  og  voksne,  og  til  slut  talte  distriktspræsident 
Christensen  til  os. 

Kl.  12  var  der  nadver-  og  vidnesbyrdrnøde,  ledet  af  broder  Rasmus 
Jensen,  som  overgav  tiden  til  søskende  for  at  bære  deres  vidnesbyrd; 
der  blev  båret  nogle  værdifulde  vidnesbyrd.  Tilstede  26. 

Kl.  19  var  der  gudstjeneste,  ledet  af  grensforstanderen,  ældste  Fred 
Gregersen,  og  der  blev  talt  af  ældste  Fred  Gregersen,  broder  Rasmus 
Jensen  og  distriktspræsident  S.  LaVar  Christensen.  Tilstede  47. 

R.  J. 

Hjørring,  14.  februar. 

Grenskonferencen  i  Hjørring  begyndte  med  præstedømsmøde  under 
præsidium  af  2.  rådgiver  i  missionspræsidentskabet,  ældste  Ernest 
Anton  Jensen.  Tilstede  5. 

Kl.  10  afholdtes  søndagsskole  med  sædvanligt  program  med  klasse- 
arbejde  og  sangøvelse.  Derefter  blev  tiden  overgivet  til  grensforstan- 
deren, broder  Jens  M.  Christensen,  der  kaldte  flere  af  de  lokale  sø- 
skende op;  de  bar  alle  deres  vidnesbyrd.  Tilstede  15. 

Aftenmødet  afholdtes  kl.  19.  Distriktspræsidenten,  ældste  Kay  L. 
Flinders,  opretholdt  missionens,  distriktets  og  grenens  autoriteter  og 
funktionærer.  Første  taler  var  grensforstandcrcn,  broder  Jens  M.  Chri- 
stensen, der  talte  om  de  betroede  talenter,  nødvendigheden  af  at  ud- 
nytte talenterne  og  af  at  adlyde  Kristi  bud  og  befalinger,  at  adlyde  den 
sande  kirke  og  at  udføre  de  pligter,  der  påhviler  hver  især.  Distrikts- 
præsidenten,  ældste  Kay  L.  Flinders,  fortalte  lidt  om,  hvad  apostel 
Moyle  havde  talt  om  i  Randers:  Fremgang  blandt  Guds  børn,  blandt 
dem,  der  sluttede  en  pagt  med  Gud,  var  der  størst  fremgang;  hvorfor 
Kirken  blev  oprettet  på  det  amerikanske  fastland,  religionsfriheden  i 
Amerika  og  statskirkerne  i  Europa.  Efter  en  duet  ved  to  søstre  talte 
præsident  Ernest  Anton  Jensen  om,  at  sandheden  er  af  største  vigtig- 
hed, han  var  stolt  og  taknemmelig  over  at  være  mormon.  Han  talte  om 
præstedømmets  magt  og  myndighed,  tilstanden  på  kolonisternes  tid, 
forskellige  grader  af  herlighed,  enhver  får  efter  fortjeneste,  vi  skulle 
altid  arbejde  for  Guds  riges  fremme,  i  Guds  tjeneste,  og  udføre  alt 
det  arbejde,  der  er  pålagt  os,  »der  kommer  en  nat,  da  ingen  kan  arbej- 
de«. Det  var  et  dejligt  møde,  hvor  vi  blev  beriget  med  mange  gode  ord. 
Tilstede  20. 

Mandag  den  15.  februar  afholdtes  en  grensfest.  Ældste  Delmar  Hunt 
bød  velkommen  og  fortalte  lidt  om  aftenens  program.  Forsamlingen 
præsenterede  sig,  og  præsident  Ernest  Anton  Jensen  holdt  en  lille  tale, 
hvor  han  i  korte  træk  fortalte  lidt  af  sin  livshistorie.  Søster  Edel  Niel- 
sen læste  to  historier  af  Storm  P.,  fire  missionærer  fra  Aalborg  sang, 
ældste  Hunt  fortalte  en  historie,  og  der  var  sang  af  nogle  missionærer 
Der  blev  leget  forskellige  lege,  og  der  blev  serveret  kage  og  saftevand. 
Maden  velsignedes  af  præsident  Ernest  Anton  Jensen.  Der  var  tolv 
missionærer  fra  Aalborg  samt  præsident  Jensen  og  distriktspræsident 
Flinders  tilstede,  og  ialt  var  vi  29.  E.  C. 


Horsens,  20.  og  21.  februar. 

Konferencen  begyndte  lørdag  aften  med  et  underholdningsprogram 
under  ledelse  af  ældste  Figat  H.  Breum.  Landets  bedste  talenter  var 
her  samlet  i  Horsens,  alle  deltog  i  programmet,  både  medlemmer  og 
ikke-medlemmer.  Akrobatik,  sangsolo,  musiknumre,  oplæsning,  tale- 
konkurrence o.  s.  v.  vekslede  med  hinanden,  og  af  særlige  numre  skal 
nævnes  Aarhus  sangkor  og  missionspræsidentens  morsomme  historie. 
Aftenen  sluttede  med  salg  af  forfriskninger,  hvor  indtægten  gik  til 
Horsens  grens  byggefond.  Salen  var  fyldt  til  trængsel. 

En  anden  uforglemmelig  dag  var  søndag,  som  startede  kl.  9  med 
præstedømsmøde  under  ledelse  af  grensforstander  E.  Due  Jensen.  To 
brødre  blev  forfremmet  i  præstedømmet,  hvorefter  distriktspræsident, 
ældste  S.  LaVar  Christensen,  og  missionspræsident  Junius  M.  Sorensen 
talte  opmuntrende  til  brødrene.  Tilstede  11. 

Kl.  10,15  begyndte  søndagsskolen  under  ledelse  af  forstanderen, 
broder  Kristian  Pedersen.  Der  indledtes  med  sang  af  børneklasserne, 

og  to  søde  små  piger  overrakte  blomster  til  søster  Mary  G.  Sorensen 
og  søster  Luzon  Christensen.  Tre  unge  piger,  som  endnu  ikke  er  med- 
lemmer af  vor  kirke,  viste  gennem  en  lille  sketch,  hvor  stor  betydning 
voksen-dåb  har  for  menneskeheden.  Derefter  hørte  vi  forskellige 
talere,  og  mange  vidunderlige  ting  blev  udtalt.  Tilstede  62. 

Umiddelbart  efter  søndagsskolen  afholdtes  et  specielt  vidnesbyrd- 
møde,  hvor  vi  hørte  fra  alle  de  tilstedeværende,  og  som  altid,  hvor  de 
hellige  er  samlet  til  et  vidnesbyrdmøde,  var  Guds  Ånd  tilstede  i  rigt 
mål,  og  vi  var  alle  glade  og  tilfredse.  Tilstede  21. 

Kl.  19  afholdtes  konferencens  sidste  møde.  Missionens,  distriktets 
og  grenens  autoriteter  blev  opretholdt.  Det  var  skønt  at  høre  søster 
Mary  G.  Sorensen  synge  »May  the  good  Lord  bless  and  keep  you«, 
hvilket  blev  gjort  til  ære  for  søster  Grete  Leed,  som  skulle  rejse  til 
Amerika.  Aftenens  talere  var  grensforstanderen,  broder  Ejnar  Due 
Jensen,  distriktspræsident,  ældste  S.  LaVar  Christensen,  og  missions- 
præsident  Junius  M.  Sorensen,  der  alle  tolkede  evangeliets  principper 
på  den  skønneste  og  mest  letfattelige  måde,  og  alle  tilstedeværende 
følte,  at  disse  brødre  er  i  sandhed  Herrens  tjenere.  Tilstede  51. 

Horsens  gren  ønsker  herigennem  at  takke  alle  dem,  som  hjalp  til  at 
gøre  denne  konference  til  den  store  åndelige  fest,  som  den  blev;  vi 
skal  længe  mindes  disse  to  dage.  En  særlig  tak  til  missionens  ledelse, 
må  Herren  velsigne  dem  for  den  fred  og  gode  ånd,  de  altid  bringer 
med  sig.  F.  H.  B. 


Logstør,  27.  og  28.  februar. 

Konferencen  indledtes  med  en  fest  lørdag  aften.  Efter  at  der  var 
sunget  et  par  danske  fædrelandssange  og  åbnet  med  bøn  ved  ældste 
William  Murri,  blev  der  udført  et  program,  bestående  af  sang  af  piger 
fra  Års,  sang  af  Per  og  Anders  Andersen,  musiknummer  ved  broder 
Charles  Larsen,  sang  af  Konrad  Sahl  og  historier  ved  Charles  Larsen. 
Derefter  sang  vi  forskellige  sange  og  canons,  og  der  serveredes  desser- 
ter og  saftevand.  Under  spisningen  underholdt  missionærerne  med 
sang.  Til  slut  legede  vi  forskellige  lege.  Tilstede  44. 

Søndagsskolen  begyndte  kl.  10.  Efter  de  indledende  sange  og  bøn 
talte  først  missionær,  søster  Elsa  Hansen,  om  tro,  Kirkens  første  prin- 
cip. Troen  på  Jesus  Kristus  bringer  os  til  at  elske  vor  næste.  Derefter 
sang  ti  børn  fra  søndagsskolen  »I  østen  stiger  solen  op«.  Søster  Inge 
Sørensen  talte  om  omvendelse,  om  menneskets  vaner,  og  mente,  at 
særlig  voksne  har  brug  for  omvendelse.  Søster  Else  Svendsen  talte  om 
dåben,  om  barnedåben  og  om  den  eneste  rigtige  dåb,  nemlig  ved  ned- 
sænkning i  vandet.  Til  slut  talte  missionær,  søster  Elva  Andersen,  om 
håndspålæggelse,  som  er  det  fjerde  princip.  Dåben  har  ingen  betyd- 
ning, hvis  man  ikke  får  håndspålæggelse  for  den  Helligånds  gave.  Ef- 
ter en  sang  talte  broder  Egert  Larsen  om  sit  liv  på  søen  og  om  kamme- 
ratskabet derude,  og  dernæst  om  misundelse  blandt  Kirkens  medlem- 
mer. Forskellige  søskende  og  missionærer  bar  derefter  deres  vidnes- 

byrd,  hvorefter  2.  rådgiver  i  missionspæsidentskabet,  præsident  Er- 
nest Anton  Jensen,  talte  om  kvinden  med  de  to  okser.  Til  slut  talte  di- 
striktspræsident  Kay  L.  Flinders.  Tilstede  35. 

Konferencens  sidste  møde  var  søndag  aften  kl.  19.  Distriktspræsi- 
dent Kay  L.  Flinders  talte  om  tro,  håb  og  kærlighed  og  om  dåbens 
pagt,  og  til  slut  om,  at  familien  bør  holde  sammen  om  at  opdrage  deres 
børn.  Efter  en  sangsolo  ved  fru  Munkholm  xO  Helligånd,  mit  liv,  min 
lyst«,  talte  præsident  Ernest  Anton  Jensen.  Han  takkede  først  sø- 
skende og  venner  i  Løgstør  for  den  dejlige  konference,  og  talte  der- 
efter om  modgang,  som  de  sidste  dages  hellige  kan  have  ude  omkring 
og  i  deres  egen  familie.  Talte  om  at  betale  en  ærlig  tiende,  og  hvorfor 
vi  skal  gøre  det,  og  om  hvad  godt  der  kommer  af  at  betale  tiende. 
Han  omtalte  derefter  Kong  Benjamin,  og  talte  til  slut  om  Faderen, 
Sønnen  og  den  Helligånd.  Distriktspræsident  Flinders  takkede  alle  for 
deres  tilstedeværelse  og  hjælp,  og  der  sluttedes  med  »Gud  vær  med 
dig«  og  bøn  ved  broder  Egert  Larsen,  Aalborg.  Tilstede  31. 

K.  L.  F. 

Amager,  28.  februar. 

Præstedømsmødet  begyndte  kl.  9,  og  en  stor  glæde  for  præstedøm- 
met var  det,  at  en  broder  blev  ordineret  til  ældste,  to  brødre  til  præst 
og  en  til  lærer.  Derefter  talte  distriktspræsident,  ældste  Werner  S. 
Rønne,  til  os,  og  til  slut  talte  missionspræsident  Junius  M.  Sorensen, 
og  vi  følte  alle  efter  disse  taler,  at  Guds  Ånd  var  hos  os.  Tilstede  13. 

Kl.  10,30  afholdtes  søndagsskole.  En  lille  pige  sang,  og  derefter 
hørte  vi  en  klaversolo  af  søster  Inger  Fischer.  Vi  fik  også  lejlighed 
til  at  høre  en  afskedstale  fra  missionær,  søster  Karin  Aronson,  som 
skulle  rejse  til  Aalborg;  vi  siger  hende  tak  for  den  tid  og  den  hjælp, 
hun  har  ydet  i  søndagsskolen  her  på  Amager. 

Kl.  12  afholdtes  et  nadvermøde.  Der  blev  foretaget  en  del  afløsnin- 
ger i  grenen,  hvorefter  missionens,  distriktets  og  grenens  autoriteter 
og  funktionærer  blev  opretholdt.  Der  blev  kaldt  på  fem  søskende, 
som  talte  til  os;  deriblandt  var  vore  gode  søskende,  broder  Orla  Ras- 
mussen og  søster  Henny  Holmegaard,  som  flytter  fra  Amager  gren. 
Vi  takker  dem  for  det  store  arbejde,  de  har  udført  her  i  grenen. 

Konferencens  sidste  møde  begyndte  kl.  19.  Efter  åbningssang  og 
bøn  sang  koret  »Kærlighed  er  lysets  kilde«,  og  derefter  talte  grensfor- 
stander,  broder  Villy  Sørensen,  om  kærlighed  og  sammenhold.  Koret 
sang  »Jeg  ser  i  ånden  langt  bort  herfra«.  Distriktspræsident,  ældste 
Werner  S.  Rønne,  talte  om  næstekærlighed,  og  koret  sang  »Syng  med 
fryd«.  Aftenens  sidste  taler  var  missionspræsident  Junius  M.  Sorensen, 
som  også  talte  over  emnet  kærlighed,  så  vi  alle  blev  styrket  i  vor  tro, 
og  vi  følte  alle,  at  Guds  Ånd  havde  været  tilstede  hele  dagen  igennem. 
Inden  vi  sluttede,  havde  vi  den  glæde  at  ordinere  to  brødre  til  diako- 
ner. Vi  sluttede  med  »Gud  vær  med  dig,  til  vi  ses  igen«,  da  broder  Vil- 
helm Andersen  skal  rejse  til  Amerika.  Tilstede  44.  V.  S. 

Distriktskonferencerne 

i  foråret  1954  vil  blive  afholdt  som  følger: 

København    27.,   28.   og   29.    marts 

Esbjerg  3.,  4.  og  5.  april 

Odense  10.,  11.  og  12.  april 

Aarhus  24.,  25.  og  26.  april 

Aalborg  1.,  2.  og  3.  maj 

Ved  konferencerne  vil  følgende  møder  blive  afholdt: 

Fredag: 

Missionær-sammenkomst. 

Lørdag: 

Kl.  15,00:  Specielt  møde  for  Kvindelig  hjælpeforenings  bestyrelser 

under  ledelse  af  søster  Mary  G.  Sorensen. 
Kl.  19,30 :  Koncert  eller  fest. 

Søndag : 

Kl.     8,30:  Præstedømsmøde. 

Kl.     8,30:  Kvindelig  hjælpeforenings  møde. 

Kl.  10,00:  Søndagsskole. 

Kl.  12,00:  Eftermiddagsmøde. 

Kl.  19,00:  Aftenmøde. 

Mandag: 

Kl.     9,00:  Missionær-  vidnesbyrdmøde  og  -instruktionsmøde. 
Kl.  19,30:  Bazar  eller  fest. 


Fra  apostel   Henry  D.   Moyles  besøg 

Onsdag  den  17.  februar  havde  Aarhus  gren  besøg  af  apostel  Henry 
D.  Moyle.  Mødet  blev  ledet  af  grensforstander,  broder  Otto  Møller.  Ef- 
ter at  vi  havde  sunget  »Kom  hellige«,  og  der  var  åbnet  med  bøn  ved 
grensforstander,  broder  Edgar  Dodd,  Herning,  blev  broder  Laurits 
Larsen  og  broder  Regnar  Neergaard  kaldt  op  at  tale.  Søster  Marie  Chri- 
stensen og  søster  Karla  Larsen  sang  en  duet,  hvorefter  distriktspræsi- 
dent,  ældste  S.  LaVar  Christensen,  bar  sit  vidnesbyrd.  Så  talte  mis- 
sionspræsident  Junius  M.  Sorensen  om  de  tre  første  trosartikler.  Vi 
hørte,  hvorledes  han  ved  at  begå  en  fejl  havde  fået  en  lærestreg  for 
hele  livet,  og  han  bad  os  indtrængende  om  at  følge,  hvad  samvittig- 
heden bød  os,  thi  så  ville  vi  kunne  vandre  på  den  rette  vej  og  ikke 
overskride  visdomsordet.  Derefter  blev  2.  rådgiver  i  missionspræsi- 
dentskabet,  præsident  Ernest  Anton  Jensen,  kaldt  at  tale  uforberedt, 
og  han  talte  om  sin  viden  om  Gud  og  evangeliet. 

Vi  sang  derefter  »Priser  Profeten«,  og  missionssekretær,  ældste  Wer- 
ner S.  Rønne,  fik  lov  til  at  sige  et  par  ord  til  os,  og  han  talte  smukt 
om  sin  taknemmelighed  for  det  privilegium  at  være  så  nær  ved  en  af 

Apostel  Moyle  taler  ved  mødet  i  Aarhus. 

Herrens  apostle,  og  at  det,  som  apostel  Moyle  havde  at  sige  os,  skulle 
vi  betragte  som  kommende  direkte  fra  Gud. 

Apostel  Moyle  talte  derefter,  og  ældste  Rønne  oversatte  til  dansk. 
De  kom  begge  længere  frem  i  salen,  så  vi  følte  dem  som  stående  midt 
iblandt  os.  Apostel  Moyle  sagde,  at  han  gerne  selv  ville  være  så  nær 
hos  os  som  muligt,  og  at  det  ikke  var  af  så  stor  betydning,  hvad  der 
blev  sagt,  men  det  var  vigtigere,  hvilken  ånd  vi  havde  hos  os,  thi  ån- 
den levendegør,  men  bogstaven  tilintetgør.  Han  havde  mærket,  at  med- 
lemmerne i  Danmark  havde  stort  kendskab  til  Kirkens  standardvær- 
ker, men  vi  måtte  huske  på,  at  det  var  nødvendigt  at  have  Guds  Ånd 
for  at  forstå  skriften  rigtigt;  thi  der  skal  blot  en  dråbe  til  for  at  føre 


Apostel  Moyle  hilser  på  de  tilstedeværende  ved  mødet  i  Aarhus. 

os  bort  fra  den  linie,  som  tilhører  Gud,  og  djævelen  arbejder  stærkt 
for  at  føre  os  bort  fra  Gud.  For  at  forstå  videnskab  må  man  lære  det 
ud  fra  et  videnskabeligt  synspunkt,  og  på  samme  måde  må  man  lære 
Guds  ord  ud  fra  Guds  synspunkt.  Apostlene  bliver  sendt  ud  i  hele  ver- 
den for  at  se  efter,  om  Kirken  fortsætter  med  de  samme  principper, 
som  da  den  blev  grundlagt,  thi  der  findes  mange  medlemmer,  der 
kommer  og  siger,  at  det  skal  være  sådan  eller  sådan.  Men  dersom  Kir- 
ken ikke  er  bygget  på  Guds  principper,  så  er  det  ikke  Guds  Kirke.  Til 
slut  sagde  apostlen,  at  han  følte,  at  han  måtte  efterlade  sin  velsignelse 
hos  os,  hvorefter  han  velsignede  os  og  ønskede  os  alt  godt  i  fremtiden. 
Til  slut  sang  vi  »Hav  tak  for  Profeten«,  og  broder  Regnar  Neergaard 
sluttede  med  bøn.  Vi  var  alle  enige  om,  at  det  havde  været  en  dejlig, 
inspirerende  aften,  og  vi  følte  Guds  velsignelse  dale  ned  over  hver 
især.  Tilstede  103.  R.  M. 


Personlige  nyheder  fra  nær  og  fjern. 

Bryllup  i  U.  S.  A.  Tidligere  missionær  i  den  danske  mission,  Jay  C. 
Mortensen,  er  den  18.  februar  i  Idaho  Falls  Templet  blevet  viet  til  Joy 
Lott.  Stjernen  ønsker  hjerteligt  til  lykke! 

Bryllup  i  U.  S.  A.  Søster  Ruth  Johanne  Jensen,  tidligere  Esbjerg, 
nu  Salt  Lake  City,  Utah,  er  den  24.  februar  blevet  viet  til  Alma  Mere- 
dith  Page,  Crescent,  Utah.  Stjernen  ønsker  hjertelig  til  lykke! 

Bryllup  i  U.  S.  A.:  Tidligere  missionær  i  den  danske  mission,  Gaylen 
S.  Rigby,  er  den  26.  marts  i  Salt  Lake  Templet  blevet  viet  til  Jeanne 
Lyman.  Stjernen  ønsker  hjerteligt  til  lykke! 

Fødselsdage: 

Amager:  Den  23.  marts  fyldte  søster  Johanne  Petersen,  Grønlands- 
gade  3,  60  år.  Hjertelig  til  lykke! 

København:  Den  3.  april  fylder  broder  Constantin  Holmquist, 
Hørdumsgade  35,  65  år.  Hjertelig  til  lykke! 

Den  16.  april  fylder  søster  Camilla  Dahlgreen,  Enghavevej  233,  65 
år.  Hjertelig  til  lykke! 

Frederikshavn:  Den  9.  april  fylder  søster  Elna  Marie  Christensen 
60  år.  Hjertelig  til  lykke! 

Aarhus:  Den  19.  april  fylder  søster  Ane  Kristine  Larsen  65  år. 
Hjertelig  til  lykke! 

Herning:  Den  22.  april  fylder  broder  Hans  Julius  Madsen  75  år. 
Hjertelig  til  lykke! 

Esbjerg:  Den  26.  april  fylder  søster  Maren  Pedersen  60  år.  Hjerte- 
lig til  lykke! 

Nyt  fra  hjælpeorganisationerne 


Kvindelig   hjælpeforening. 

Efter  Frelserens  opstandelse  viste  han  sig  for  mange,  og  de  så  ham 
som  en  udodelig  sjæl,  ikla*dt  kød  og  ben.  Han  vandrede  og  talte  med 
to  af  sine  disciple,  da  de  drog  mod  Emmaus,  men  på  det  tidspunkt 
kendte  de  ham  ikke.  Han  viste  sig  også  for  Peter.  Han  blev  set  af  sine 
apostle  ved  Jerusalem,  ved  Tiberias-søen  og  ved  Oliebjerget  kort  før  sin 
himmelfart.  Under  sin  korte  gerning  her  på  jorden  havde  han  altid 
været  venlig  og  betænksom  overfor  kvinder.  Efter  sin  opstandelse,  alle 
tiders  mest  bemærkelsesværdige  og  mirakuløse  begivenhed,  viste  han 
sig  først  for  kvinder. 

Ved  en  anden  lejlighed  bragte  han  glæde  og  trøst  til  Marias  og  Mar- 
thas hjerter.  De  var  dybt  nedbøjede  af  sorg  over  Lazarus's  død.  De 
bad  længe  og  oprigtigt  under  deres  broders  sygdom,  at  Frelseren  ville 
komme  og  gengive  ham  hans  sundhed.  Men  fire  lange  dage  gik  efter 
Lazarus's  begravelse,  før  Mesteren  kom.  Martha,  som  havde  hørt  om 
hans  komme,  gik  ud  for  at  tage  imod  ham.  Hun  sagde  til  ham:  »Herre, 
hvis  du  havde  været  her,  var  min  broder  ikke  død.«  Jesus  udtalte  da 
nogle  ord,  som  Martha  ikke  tilfulde  kunne  forstå:  »Din  broder  vil  rejse 
sig  igen«.  Og  videre  sagde  han  til  hende:  »Jeg  er  opstandelsen  og  li- 
vet; den,  som  tror  på  mig,  om  han  end  dør,  skal  han  dog  leve.«  Det 
var  til  kvinden,  han  henvendte  disse  ord.  Så  gik  Frelseren,  Maria  og 
Martha  ud  til  det  sted,  hvor  Lazarus  lå.  Stenen  var  taget  bort  fra  gra- 
ven, og  Jesus  sagde:  »Lazarus,  kom  ud«.  Og  han,  som  var  død,  kom  ud. 

Her  var  atter  udført  et  vidunderligt  mirakel,  og  kvinder  var  vidne 
dertil.  Her  blev  den  opstandne  Forløsers  magt  åbenbaret  for  dem. 

Frelseren  havde  forudsagt  sin  død  og  opstandelse  for  sine  disciple, 
men  de  skulle  ikke  opleve  hændelserne  i  de  sidste  timer  af  hans 
dødelige  liv.  Apostlene  fulgte  ikke  deres  Herre  til  Golgatha;  de  var 
ikke  tilstede  ved  begravelsen;  de  var  heller  ikke  de  første,  der  så  den 
opstandne  Forløser. 

En  af  de  udvalgte  tolv  havde  forrådt  ham  til  hans  fjender.  En  havde 
fornægtet  ham  tre  gange  i  hans  trængselstime,  og  disciplene  havde 
sovet,  da  han  havde  bedt  dem  indtrængende  om  at  våge,  medens  han 
bad.  Der  var  andre  gange,  hvor  deres  hengivenhed  kunne  betvivles. 
På  den  anden  side  kunne  kvindernes  hengivenhed  ikke  drages  i  tvivl. 
Det  var  dem,  der  var  ved  hans  side  under  vandringen  op  til  stedet  for 
korsfæstelsen,  de  græd  bitterligt,  medens  de  drog  afsted,  og  da  han  så 
deres  sorg,  talte  han  trøstende  ord  til  dem. 

Selv  i  pinslens  og  nødens  time  var  hans  tanker  hos  hans  moder,  som 
græd  ved  foden  af  korset.  Han  sagde  til  hende:  »Kvinde,  se  det  er 
din  søn«,  og  til  Johannes,  den  elskede,  gav  han  denne  blide  befaling: 
»Se  det  er  din  moder«.  Efter  hans  død  vågede  kvinderne,  medens  liget 
blev  bragt  til  graven. 

Den  tredie  morgen  efter  begravelsen  var  det  dem,  som  kom  tidligt 
om  morgenen  med  vellugtende  salver  og  olier  til  hans  legeme,  og  da 
de  nærmede  sig  graven,  mødte  de  en  engel,  som  sagde  til  dem:  »Bliv 
ikke  forfærdede!  I  søger  efter  Jesus  af  Nazareth,  den  korsfæstede; 
han  er  opstanden,  han  er  ikke  her.«  Efter  at  kvinderne  havde  set  ind 
i  den  tomme  grav,  sagde  engelen  til  dem,  at  de  skulle  gå  og  fortælle 
disciplene,  at  Kristus  var  oprejst  fra  de  døde. 

Maria  Magdalene  var  så  nedbøjet  af  sorg  ved  at  se  den  tomme  grav, 
at  hun  ikke  fuldtud  var  klar  over  alt,  hvad  engelen  havde  sagt.  Hun 
skyndte  sig  afsted  til  disciplene,  »og  siger  til  dem :  De  har  taget  Her- 
ren bort  fra  graven,  og  vi  ved  ikke,  hvor  de  har  lagt  ham.« 

Maria  stod  udenfor  ved  graven.  Her  skulle  hun  om  lidt  være  den 
mest  begunstigede  af  alle  kvinder;  hun  skulle  se  den  udødelige  op- 
standne Guds  Søn,  sin  Herre  og  Mester.  Da  hun  vendte  sig  fra  den 
tomme  grav,  stod  der  foran  hende  en,  som  hun  ikke  straks  genkendte. 
Det  var  den  Herre,  som  hun  havde  søgt  efter.  Det  var  ham,  der  var 
opstået  fra  de  døde. 

»Jesus  siger  til  hende:  Kvinde!  hvorfor  græder  du?  hvem  leder  du 
efter?  Hun  mente,  det  var  havemanden,  og  svarer  ham:  Herre,  hvis 
det  er  dig,  som  har  båret  ham  bort,  så  sig  mig,  hvor  du  har  lagt  ham, 
så  vil  jeg  hente  ham.« 

Jesus  sagde  da  blot  eet  ord  til  hende  —  og  den  ømhed,  hvormed  or- 
det blev  udtalt,  åbenbarede  hans  identitet  for  hende.  Mange  gange 
tidligere  var  hun  blevet  tiltalt  således  af  Herren,  men  aldrig  før  var 
hendes  navn  blevet  udtalt  af  udødelige  læber. 

Det  var  en  kvindes  navn,  ikke  navnet  på  en  discipel,  som  den  op- 
standne Guds  Søn  først  udtalte.  For  ham  var  Maria  det  mest  elskede 
af  alle  navne.  Det  var  ikke  hlot  navnet  på  den  første  kvinde,  som 
Kristus  talte  til  som  den  opstandne  Herre.  Det  var  navnet  på  den  hel- 
lige moder,  som  fødte  ham.  Hun  var  den  første,  som  så  den  opstandne 
personlighed,  hun  var  den  første,  som  hørte  hans  stemme.  Andre  kvin- 
der så  ham  senere  og  fik  det  ærefulde  privilegium  at  røre  ved  det  le- 
geme, som  tilhørte  den  første  sjæl,  der  havde  overvundet  døden  og 
graven. 

Kristi  hyldest  til  kvinden,  da  han  åbenbarede  sig  for  kvinderne, 
for  han  viste  sig  for  sine  udvalgte  disciple,  kom  næst  efter  den  hyldest, 
som  Faderen  viste  kvinden,  da  han  valgte  en  dødelig  kvinde  til  at 
være  moder  til  hans  Enbårne  Søn.  Der  er  aldrig  ydet  kvinden  nogen 
storre  hyldest  end  disse  to. 

Den  vidunderlige  kundskab,  som  Maria  modtog,  at  Kristus  havde 
overvundet  døden  og  var  opstået  fra  graven,  og  at  der  er  et  liv  efter 
doden,  er  en  vished,  som  vi  har  i  dag.  Vi  ved,  at  vi  også  vil  få  lov  til 
at  se  vore  kære  igen,  og  at  dette  liv  ikke  er  afslutningen. 

Ligesom  døden  kom  ved  et  menneske,  kom  også  opstandelsen  fra 
døden  ved  et  menneske.  Ligesom  alle  skal  dø  ved  Adam,  således  skal 

alle  levendegøres  ved  Kristus.  Men  hvert  menneske  i  sin  egen  orden  : 

Kristus  er  førstegrøden;  derefter  kommer  de,  som  er  Kristi  førstegrøde 

ved  hans  komme.  . 

A vindelig  hjse.lpeforen.ings  hovedbestyrelse. 


Søndagsskolen. 

Hvad  er  dit  livs  ideal?  Er  det  at  blive  gift  og  få  børn?  Er  det  at 
blive  en  god  fader  eller  moder?  Er  det  at  blive  en  god  og  heldig  for- 
retningsmand eller  -kvinde? 

Hvad  dit  mål  i  livet  end  kan  være,  tror  jeg,  at  der  ikke  gives  noget 
højere  mål  end  at  være  en  god  lærer  i  Kirken. 

For  omkring  3000  år  siden  var  der  en  mand,  der  sagde:  »Som  et 
menneskes  tanker  er,  således  er  han.«  Det  er  en  stor  sandhed.  Tusind 
år  senere  betonede  Jesus  denne  sandhed  endnu  stærkere.  Han  for- 
dømte også  brugen  af  gale  idealer,  motiver  og  følelser.  Han  lærte  os, 
at  hvis  dårlige  lyster  bliver  bandlyst,  og  sunde,  venlige  tanker  indtager 
deres  plads,  er  et  menneske  uskikket  til  forbrydelser.  Rigtige  tanker 
og  følelser  vil  altid,  hvis  de  bliver  bevaret,  føre  til  rigtige  handlinger. 

Det  er  det  samme  med  undervisning  i  søndagsskolen.  Hvis  vi  sæt- 
ter vort  mål  til,  at  vi  skal  blive  100  %  bedre  lærere  i  år  end  sidste  år, 
vil  vi  vokse  i  åndelighed,  i  kundskab,  i  personlighed  og  på  mange  an- 
dre måder.  Idealer  stimulerer  til  fremgang.  Uden  dem  ville  der  ikke 
være  nogen  fremgang  for  menneskeheden.  Gennem  håb,  idealer  og 
higen  inspirerer  Gud  mennesker  til  at  bevæge  sig  opad  og  fremad  til 
et  højere  og  bedre  liv.  Stræber  du  efter  dette  liv?  Er  dit  ideal  at  blive 
en  bedre  lærer? 

Præsident  David  O.  McKay  har  sagt:  »Kun  gennem  tro  på  kærlig- 
hedens Gud  og  ved  at  vi  bliver  værdige  mænd  og  kvinder  kan  verden 
blive  gjort  til  et  passende  og  fredfyldt  sted  at  leve  i.« 

Det  er  Kirkens  læreres  pligt  at  inspirere  vor  ungdom  til  at  få  bedre 
idealer  at  stræbe  efter  for  at  opnå  det  høje  mål,  evigt  liv.  Ja,  det  er  et 
stort  ansvar,  men  det  er  vort,  hvis  vi  tager  imod  den  kaldelse,  som 
vi  har  fået. 

»Dersom  du  holder  mine  bud  og  holder  ud  indtil  enden,  skal  du 
have  evigt  liv,  hvad  der  er  den  største  af  alle  Guds  gaver.«  (L.  &  P. 
14:7). 

Og  dette  skriftsted  er  jeres  forjættelse,  medarbejdere:  »Vær  ydmyge, 
og  Herren  din  Gud  skal  lede  dig  ved  hånden  og  give  dig  svar  på  dine 
bønner«. 

Må  Herren  velsigne  jer  i  jert  kald! 

Søndagsskolens  hovedbestyrelse. 

Primary. 

Lad  os  have  en  plan  for  april  måned  og  derefter  for  hele  året. 
Har  du  nogensinde  set  på   dit  klasseværelse  efter  en   fest  eller  en 
aktivitetsdag  og  tænkt:  Sikken  et  rod! 

Har  du  følt  dig  skamfuld,  når  du  har  samlet  en  sangbog  op,  som 
var  blevet  behandlet  med  skødesløshed,  eller  når  du  så  skrammer  i 
Kirkens  bænke? 

Har  du  nogensinde  følt,  at  du  kunne  ruske  et  barn,  som  tramper 
over  græs  og  blomster  i  stedet  for  at  bruge  gangene? 

Alle  disse  ting  kan  hjælpe  os  til  at  blive  klare  over,  at  vort  arbejde 
som  Primary-lærerinder  er  af  vigtighed;  at  der  er  meget,  vi  kan  gøre 
for  at  hjælpe  drengene  og  pigerne  i  vor  gren. 

Vi  kan  hjælpe  dem  til  at  lære  at  respektere  vor  himmelske  Faders 
hus.  Vi  kan  hjælpe  dem  til  at  vænne  sig  til  at  hjælpe  med  til  at  holde 
både  det  indre  og  det  ydre  af  vor  himmelske  Faders  hus,  Kirken,  ren 
og  pæn.  Vi  kan  hjælpe  dem  til  at  blive  klare  over,  at  renlighed  og  or- 
den er  en  hyldest  til  guddommeligheden.  Lad  os  i  april  måned  arbejde 
hårdt  med  dette  motto:  »Jeg  vil  hjælpe  med  til  at  holde  min  himmel- 
ske Faders  hus  pænt  og  rent.« 

Der  er  så  mange  måder,  som  vi  kan  lære  børnene  disse  princip- 
per på. 

Kærlighed,  ja,  at  elske  Herren  tilstrækkeligt  til  at  tage  vare  på  hans 
hus.  At  elske  vore  medmennesker  tilstrækkeligt  til  at  hjælpe  andre. 

Jeg  ønsker,  de  ting  jeg  siger, 
skal  stemme  med  de  ting,  jeg  gor, 
som  tvillinger  ens  de  være, 
som  det  sig  hør  og  bør. 

Lad  mine  handlinger  blive 
som  ekko  på  bakkens  top, 
af  egen  fri  vilje  de  følger 
nøjagtigt  ordene  op. 

Primary   hovedbestyrelse . 

Gensidig  Uddannelses-Forening 

Ved  du,  hvad  betydningen  af  Gensidig  Uddannelses-Forening  er? 
Eller  hvad  organisationens  formål  er? 

Gensidig  uddannelse,  ja  vi  skulle  alle  prøve  at  uddanne  os,  og 
hjælpe  hinanden  til  at  lære  mere  om  Guds  veje.  Lære,  hvorledes 
vi  skal  arbejde  og  lege  sammen.  Det  er,  hvad  GUF  betyder.  Hvis  alle 
Kirkens  medlemmer  ville  have  interesse  for  at  uddanne  sig  og  lære 
disse  ting,  ville  verden  være  et  bedre  sted  at  leve  i. 

Jo  mere  vi  lærer,  jo  mere  fri  kan  vi  blive.  Det  er  Satans  værk,  hvis 
vi  er  dovne  og  ikke  lærer  så  meget,  som  vi  kan,  medens  vi  er  her  på 
jorden. 

Vi  læser  i  Johs.  8:31 — 36:  »Jesus  sagde  nu  til  de  jøder,  som  var  kom- 
met til  at  tro  på  ham:  Hvis  I  bliver  i  mit  ord,  er  I  sandelig  mine  di- 
sciple, og  I  skal  forstå  sandheden,  og  sandheden  skal  frigøre  jer  «. 

Er  det  at  lære  mere  om  evangeliet  ikke  at  kende  sandheden,  og  vil 

den  ikke  frigøre  os?  Og  vi  kan  lære  disse  sandheder  i  vor  GUF.  De 
læres  ikke  blot  for  dette  liv,  men  for  hele  evigheden.  Så  hvis  du  er  en 
af  dem,  der  ikke  kommer  til  GUF,  så  mister  du  noget  af  den  oplysning, 
som  vil  være  til  gavn  for  dig  for  evigheden.  Evangeliet  er  evigt,  men 
de  ting,  der  frembringes  af  mennesker,  er  kun  for  dette  liv. 

Derfor  er  det  en  pligt  for  alle  Kirkens  medlemmer  at  komme  til  deres 
møder  og  lære  om  de  ting,  som  Herren  har  givet  os  at  lære,  således  at 
vi  kan  blive  fri  for  Satans  lænker.  Alle  medlemmer  og  venner  af  Kir- 
ken fra  12  til  100  år  er  velkomne  i  GUF;  kom  og  hjælp  hinanden  at 
leve  sammen  og  lege  sammen. 
Læs  og  husk  digterens  ord: 

Vid  dette:  hver  en  sjæl  er  fri, 

kan  vælge  sit  liv,  til  det  er  forbi; 

thi  en  evig  sandhed  er  os  givet, 

Gud  tvinger  ej  nogen  til  himlen  fra  livet. 

Han  kalder  og  leder  på  rette  vej, 
velsigner  med  visdom  dig  og  mig. 
Lad  godhed  og  venlighed  ledes  ind, 
men  tving  blot  aldrig  et  menneskes  sind. 

GUF. s  hovedbestyrelse. 


Kom  til  stævnet  i  Randers  2.-4.  juli 

Fredag:  Udflugt  og  Guld  og  Grønt  Bal. 

Lørdag:  Forskellige  møder. 
Skuespil  og  anden  underholdning. 

Søndag:  Vidnesbyrdmøde  og  Gudstjeneste. 

Planlæg  Deres  sommerferie  til  2.  -  4.  juli 


Genealogisk  forening. 

Enhver  vil  få  lejlighed  til  at  modtage  evangeliet. 

Fornuften  siger  os,  at  det  er  os  en  fysisk  umulighed  at  nå  ud  til 
hver  eneste  sjæl  på  jorden  med  kundskaben  om  evangeliet.  Vi  har 
ikke  gjort  det,  og  til  trods  for  alle  de  midler,  der  står  til  vor  rådighed, 
er  de  døde  i  tusindvis,  både  i  dagene,  siden  værket  begyndte,  og  før 
den  tid,  uden  at  have  hørt  røsten  fra  en  af  Guds  Søns  tjenere  her  på 

jorden;  og  dog  må  den  tid  komme,  eftersom  vor  Fader  i  himlen  er 
retfærdig,  da  hver  eneste  sjæl  må  hore  —  hvert  øre  skal  høre,  hvert 
øje  skal  se,  hvert  hjerte  skal  gennemtrænges  — ,  og  hvis  det  ikke  bli- 
ver gjort  i  dette  liv  ved  at  prædike  evangeliet,  så  må  det  gøres  blandt 
de  døde,  i  åndeverdenen;  men  det  må  gøres. 

Nu  er  der  nogle  af  os,  der  har  den  tanke,  at  vi  kan  gå  ind  i  templet 
og  udføre  ordinancerne  for  de  mennesker,  der  har  været  bitre  overfor 
sandheden  og  har  haft  enhver  lejlighed  til  at  modtage  evangeliet, 
men  de  har  afslået  at  modtage  det,  og  så,  når  de  dør,  kan  vi  gå  til  temp- 
let og  udføre  arbejdet  for  dem,  men  det  er  ikke  på  nogen  måde  i  over- 
ensstemmelse med  de  åbenbaringer,  Herren  har  givet  os. 

I  den  åbenbaring,  som  blev  givet  til  Profeten  Joseph  Smith,  og 
kendt  som  afsnit  128  i  Lære  og  Pagter,  hvor  der  tales  om  dåb  og  op- 
tegnelser, hedder  det: 

I  synes  måske,  at  denne  ordning  er  meget  omstændelig,  men 

lad  mig  sige  jer,  at  den  kun  er  i  overensstemmelse  med  Guds 

vilje,  når  den  udføres  i  overensstemmelse  med  den  forordning 

og  forberedelse,  som  Herren  har  besluttet  og  beredt  før  verdens 

grundlæggelse,  til  frelse   for  de  døde,  der  dør  uden   kundskab 

om  evangeliet.     (Vers  5). 

I  januar  1836  modtog  Profeten  i  Kirtland  Templet  en  af  de  mest 

bemærkelsesværdige  åbenbaringer  om  frelse  for  de  døde,  som  Kirken 

har  modtaget.  Den  findes  ikke  i  Lære  og  Pagter.  Nogle  mennesker  har 

den  tanke,  at  alt,  hvad  der  er  åbenbaring,  findes  i  Lære  og  Pagter. 

Her  er,  hvad  Herren  sagde  til  Profeten: 

Alle,  som  er  døde  uden  kundskab  om  dette  evangelium,  men 
som  ville  have  modtaget  det,  hvis  de  havde  fået  lov  til  at  leve, 
skal  blive  arvinger  til  Guds  celestiale  rige;  også  alle,  som  her- 
efter skal  dø  uden  kundskab  om  det,  men  som  ville  have  mod- 
taget det  af  hele  deres  hjerte,  skal  blive  arvinger  til  riget,  for 
jeg,  Herren,  vil  dømme  alle  mennesker  efter  deres  gerninger, 
efter  det  ønske,  de  har  i  deres  hjerte.  (Doc.  Hist.  of  Church, 
11:380). 

Og  jeg  så  også,  at  alle  børn,  som  dør,  før  de  når  ansvarsalde- 
ren,  er  frelst  i  det  celestiale  rige  i  himlen.  (Samme,  11:381) 

Disse  udtalelser  er  i  sandhed  meget  kraftige  i  forbindelse  med  frel- 
se for  de  døde.  Læs  afsnit  76  i  Lære  og  Pagter,  at  der  vil  være  en 
utallig  skare  af  jordens  indbyggere,  der  vil  komme  ind  i  det  telestiale 
rige  —  talløse  som  stjernerne  eller  havets  sand.  Hvorfor  vil  de  komme 
ind  i  det  telestiale  rige?  Fordi  de  har  været  tilfredse  med  at  leve  en 
telestial  lov.  Det  er  grunden.  De  vil  blive  dømt  efter  deres  hjertes  hen- 
sigt. Alle,  som  ville  have  modtaget  evangeliet,  og  som  ikke  havde  lej- 
lighed til  det  her,  vil  modtage  det  i  åndeverdenen. 

(Joseph  Fielding  Smith). 
Genealogisk  forenings  hovedbestyrelse. 

Hilsen  fra  en  tidligere  missionær! 

Fra  ældste  Douglas  Harmon,  som  blev  afløst  fra  sin  mission  i  Dan- 
mark den  6.  april  1953,  har  missionspræsident  Junius  M.  Sorensen 
modtaget  et  brev  med  anmodning  om  at  sætte  følgende  hilsen  i  »Stjer- 
nen«, hvad  vi  gør  med  den  største  glæde: 

Hilsen  fra  ældste  Douglas  Harmon  til  jer  alle  i  den  danske  mission. 
Jeg  savner  Danmark,  og  jeg  beder  Gud  om,  at  han  vil  velsigne  jer 
allesammen. 

Pvt.  Douglas  Harmon,  IT.  S.  50211931,  Co  »F«  I.  S.  D., 
Ft.  Benning,  Georgia,  U.  S.  A. 

Vi  siger  ældste  Harmon  mange  tak  for  denne  hilsen  og  sender  ham 
vore  hjerteligste  hilsener  tilbage,  idet  vi  beder  Gud  velsigne  ham  un- 
der hans  tjeneste  i  hæren  og  når  han  atter  vender  tilbage  til  sit  hjem. 

Det  vil  være  os  en  glæde  også  at  modtage  hilsener  fra  andre  tidligere 
missionærer  i  Danmark.  Redaktionen. 

tKredsfærernes  budskab. 

Trosartiklerne. 

Artikel  3:  »Vi  tror,  at  hele  menneskeheden,  gennem  Kristi  forso- 
ning, kan  blive  frelst  ved  at  adlyde  evangeliets  love  og  forordninger.« 

Forsoningen. 

Gennem  faldet  overførte  Adam  og  Eva  de  jordiske  tilstande  på  deres 
efterkommere.  Timelig  og  åndelig  død  blev  bragt  ind  i  verden. 

Før  verdens  grundvold  blev  lagt,  blev  Kristus  valgt  som  en  forso- 
ning for  faldet.  »Thi  ligesom  alle  dør  i  Adam,  således  skal  også  alle 
levendegøres  i  Kristus.«  (1.  Kor.  15:22). 

Præsident  John  Taylor  siger  i  Mediation  and  Atonement,  side  148 
og  149:  »På  en  mystisk,  ufattelig  måde  har  Jesus  påtaget  sig  det  an- 
svar, som  egentlig  skulle  have  hvilet  på  Adam,  men  som  dog  kun  kun- 
ne udføres  gennem  Kristi  formidling,  og  ved  at  han  påtog  sig  deres 
sorger  og  synder.  Han  bar,  på  en  for  os  ubegribelig  og  uforklarlig 
måde,  hele  verdens  syndebyrde,  ikke  alene  Adams,  men  også  alle 
hans  efterkommeres,  og  således  åbnede  han  himmeriges  rige,  ikke 
alene  for  alle,  som  tror  og  adlyder  Guds  lov,  men  for  over  halvdelen 
af  menneskene,  som  dør,  inden  de  når  ansvarsalderen,  og  tillige  for 
hedningerne,  som  døde  uden  lov,  og  som  skal  opstå  uden  lov  gennem 
hans  formidling,  og  dømmes  uden  lov,  og  på  denne  måde,  i  forhold 
til  evne,  gerninger  og  værdighed,  blive  delagtige  i  hans  forsonings 
velsignelser.« 

Skriften  er  tydelig,  når  den  forklarer,  at  Kristus  kom  til  jorden 
for  at  udføre  det  arbejde,  der  tidligere  var  tildelt  ham.  Han  levede, 
han  led  og  han  døde  i  overensstemmelse  med  den  plan,  der  var  ble- 
vet udarbejdet  i  retfærdighed,  før  verden  var  til  og  mennesket  viste 
sig  på   dens   overflade,  for  at  forløse  Adams  børn.  Lyt  til  disse  ord 

gennem  en  nutidsprofet:  »Jeg  er  Jesus  Kristus,  Guds  Son,  som  blev 
korsfæstet  for  verdens  synders  skyld,  for  at  alle,  om  vil  tro  på  mil 
navn,  kunne  blive  Guds  sønner  og  være  eet  i  mig,  som  jeg  er  eet  i 
Faderen,  og  Faderen  i  mig,  at  vi  må  blive  eet.«  (L.  &  P.  35:2). 

nSredslærerindernes  budskab 

»Thi  de,  der  ikke  er  for  mig,  er  mod  mig,  siger  vor  Gud.«  (2  Nephi 
10:16). 

Formål:  At  påpege  nødvendigheden  af  at  støtte  Herrens  værk. 

Dette  skriftsted  sætter  en  meget  bestemt  skillelinie  mellem  dem,  som 
er  for  Herren,  og  dem,  som  er  imod  ham.  Dette  kan  synes  at  være  en 
temmelig  vilkårlig  linie  at  drage,  men  til  syvende  og  sidst  bliver  resul- 
tatet netop  denne  situation.  Et  menneskes  tilstand  er  enten  for  Herren 
eller  imod  ham.  Hvis  vi  er  for  ham,  er  vi  aktivt  optaget  af  at  opbygge 
hans  rige,  holde  hans  bud  og  befalinger  og  give  al  mulig  støtte  til  hans 
værk.  Hvis  vi  er  kolde  og  ligegyldige,  hindrer  vi  hans  værks  fremgang 
og  er  derfor  imod  ham. 

I  det  syn,  der  blev  givet  Johannes  Åbenbareren,  er  Herrens  ord  ned- 
skrevet som  følger: 

»Jeg  kender  dine  gerninger;  du  er  hverken  kold  eller  varm.  Gid  du 
var  kold  eller  varm.  Derfor,  fordi  du  er  lunken  og  hverken  kold  eller 
varm,  har  jeg  i  sinde  at  udspy  dig  af  min  mund.«  (Åb.  3:15 — 16). 

Når  missionærerne  forkynder  evangeliet,  observerer  de  i  alminde- 
lighed, at  de  mennesker,  der  er  ligegyldige  overfor  religionen,  er  dem, 
der  mindst  sandsynligt  vil  blive  omvendt.  Når  der  er  aktiv  interesse 
i  en  eller  anden  form,  enten  til  gunst  for  eller  imod  Kirkens  princip- 
per, er  der  noget  grundlag  at  bygge  på,  et  udgangs-  eller  begyndelses- 
punkt; men  en  ligegyldig  indstilling  giver  ikke  megen  lejlighed  til  at 
komme  i  kontakt  med  folk.  Hvis  vi  er  for  noget,  støtter  vi  det;  og  vi 
er  loyale  mod  dets  lære,  villige  til  at  forsvare  det  og  antage  det  i 
dets  helhed. 

Kristus  sagde  i  Bjergprædikenen : 

»Ingen  kan  tjene  to  herrer;  han  vil  jo  enten  hade  den  ene  og  elske 
den  anden  eller  holde  sig  til  den  ene  og  ringeagte  den  anden.  I  kan  ikke 
tjene  både  Gud  og  Mammon.«   (Matt.  6:24). 

Vor  huldskab  og  troskab  står  enten  til  Gud  eller  til  verdslig  ærger- 
righed. I  Matt.  6:21  læser  vi:  »Thi  hvor  din  skat  er,  der  vil  også  dit 
hjerte  være.« 

I  Lære  og  Pagter  giver  Herren  os  dette  råd:  »Sandelig  siger  jeg  jer: 
menneskene  burde  virke  med  iver  for  en  god  sag  og  gøre  mange  ting 
af  egen  fri  vilje  og  udøve  megen  retfærdighed.«  (Se  L.  &  P.  58:27). 
Således  kan  vi  vise  vor  troskab  mod  Gud. 

For  at  være  fuldt  ud  lykkelige  må  vi  sige,  som  Josva  fordum:  »Vælg 

i  dag,  hvem  I  vil  tjene Men  jeg  og  mit  hus,  vi  vil  tjene  Herren!« 

(Josva  24:15). 

Fra  missionsmarken 


Skive:  Sondag  aften  den  7.  februar  var  mødet  overgivet  til  Pri- 
mary under  ledelse  af  præsidentinden,  søster  Karen  Larsen.  Efter 
velkomst  og  åbningssang  holdt  et  af  børnene  bøn,  og  aftenen  igennem 
havde  vi  den  glæde  at  høre  fra  børnene  både  i  sang  og  tale. 

Vi  hørte  et  par  sange  fra  børnekoret  under  ledelse  af  Ole  Rasmus- 
sen, og  en  enkelt  solosang.  Præsidentinden  talte  derefter  over  afte- 
nens emne,  og  tiden  blev  så  overgivet  til  børnene,  som  holdt  små  og 
gode  taler  til  os.  Grensforstandcren,  broder  Alfred  Jensen,  talte  til 
slut  til  os  om  børnene.  Aftenen  sluttede  med  fællessang  og  bøn,  og  det 
havde  været  en  dejlig  aften,  hvor  vi  følte,  at  Gud  havde  velsignet  os 
med  sin  ånd  gennem  hele  mødet.  Tilstede  24.  B.  M. 


Odense:  Grenskonferencen  i  Odense  indledtes  lørdag  aften  den 
13.  februar  med  opførelse  af  Irma  Petersen  genealogiske  skuespil 
»Broen«.  Skuespillet  var  iscenesat  af  søster  Lilli  Christoffersen,  og 
alle  de  medvirkende  gik  med  alvor  op  i  deres  roller,  og  stykket  havde 
en  gribende  virkning  på  tilskuerne.  Det  var  en  meget  vellykket  aften, 
og  det  var  en  særlig  glæde  blandt  de  mange  gæster  at  finde  stykkets 
forfatter.  Tilstede  104. 

Billedet   viser  aftenens    afslutning,   hvor    alle    de   medvirkende    var 
forsamlet  på  scenen.  L.  C. 


Fra  opførelsen  af  »Broen«  i  Odense. 

Esbjerg:  Esbjerg  GUF  har  haft  besøg  af  GUF  fra  Aalborg.  Det  var 
fjorten  glade  Aalborgensere,  der  ankom  lørdag  den  21.  februar  for  at 
underholde  os,  og  det  gode  humør  tog  de  med  i  revyen,  der  blev  op- 

fort  om  aftenen,  og  som  gjorde  stor  lykke.  Der  var  sange,  fortællin- 
ger, sketches  og  et  skuespil;  det  var  broder  Børge  Klitgaard,  der  stod 
for  instruktionen,  og  det  tjente  ham  til  stor  ros;  der  blev  lagt  megen 
dygtighed  i  spillet,  og  Esbjergenserne  morede  sig  dejligt.  Kvindelig 
hjælpeforening  havde  bagt  kager  og  lavet  saftevand,  som  blev  nydt 
i  pausen. 

Søndag  formiddag  deltog  vore  gæster  i  søndagsskolen,  og  program- 
met blev  en  dejlig  oplevelse.  Søndag  eftermiddag  samledes  Aalborg- 
genserne og  GUF's  bestyrelse  samt  missionærerne  til  et  vidnesbyrd- 
møde.  Søster  Ferrell  og  søster  Pehrson  fortolkede  »Lær  mig  at  bede« 
på  en  måde,  vi  aldrig  vil  glemme,  og  det  var  dejlige  vidnesbyrd,  der 
blev  båret. 

Søndag  aften  var  mødet  overgivet  til  Aalborg  GUF,  og  ikke  mindst 
her  havde  vi  en  dejlig  oplevelse.  Der  blev  sunget  solo,  trio  og  dobbelt- 
trio og  holdt  taler,  der  gav  noget  til  os  alle.  Vi  var  her  i  Esbjerg  me- 
get taknemmelige  for  det  dejlige  møde.  Det  var  »Fireside«-aften  netop 
den  søndag,  og  naturligvis  var  Aalborg  GUF  inviteret;  det  holdtes  i 
GUF-salen,  hvor  vi  havde  arrangeret  os  på  det  hyggeligste,  og  så  gik 
dysten  mellem  Aalborg  og  Esbjerg  med  »Tyve  spørgsmål  fra  profes- 
soren«, vi  skal  ikke  her  røbe,  hvem  der  vandt,  men  igen  var  det  Aal- 
borg, der  havde  arrangeret  det,  og  vi  havde  det  rigtig  så  rart.  Des- 
værre løb  tiden  altfor  hurtigt,  og  det  var  tid  at  sige  farvel  til  vore  nye 
venner,  for  at  der  i  denne  week-end  blev  knyttet  venskaber,  er  jeg 
sikker  på.  Efter  en  kop  kakao  med  frisk  franskbrød  måtte  vi  sige 
farvel.  Vi  var  her  i  Esbjerg  alle  enige  om,  at  det  havde  været  den  dej- 
ligste week-end,  og  vi  ønsker  at  sige  broder  Verner  Andersen  fra  Aal- 
borg, som  var  arrangør  af  turen,  en  tak  og  på  gensyn.  E.  P. 


København:  GUF  i  København  afholdt  lørdag  den  27.  februar  en 
storslået  revy,  som  var  tilrettelagt  af  søster  Arabella  Salin  og  broder 
Kai  Lykkegaard  Nielsen. 

Der  var  glimrende  afveksling  i  programmet,  hvis  forskellige  sket- 
ches og  sangnumre  vakte  megen  jubel.  Som  eksempler  kan  nævnes 
en  fortrinlig  kvartet,  der  forestillede  at  synge  »Jeg  gik  mig  over  sø 
og  land«,  som  imidlertid  blev  spillet  bag  tæppet  på  grammofonplade. 
Af  andre  numre  kan  nævnes  »Kærlighedens  ABC«,  »Det  er  måden«, 
Robert  Storm  Petersens  »I  Aakirkeby«,  og  desuden  var  der  mange 
andre  fortrinlige  numre.  Tilstede  ca.  150. 

Hvis  den  energi,  som  i  virkeligheden  lå  bag  de  enkeltes  deltagelse, 
ville  være  et  eksempel  for  alle  Kirkens  medlemmer,  ville  man  aldrig 
gå  forgæves  med  et  arbejde,  der  skulle  udføres.  Især  til  København, 
men  iøvrigt  til  hele  missionen  vil  jeg  sige:  Lad  os  løfte  i  flok  og  få 
samarbejdets,  kærlighedens  og  villighedens  ånd  iblandt  os  og  arbejde 
i  sandhed,  så  vil  Herren  være  med  os,  og  Kirken  vil  vokse,  som  vi  al- 
drig turde  have  drømt  om.  Held  og  lykke  i  fremtiden  til  alle  flittige 
arbejdere  i  Herrens  vingård.  E.  S.  J. 

Herning:  Lørdag  den  27.  februar  havde  Herning  grens  søndags- 
skole en  fastelavnsfest.  Festen  åbnedes  kl.  14,30  med  sang  og  bøn. 
Der  blev  leget  et  par  sanglege,  hvorefter  børnene  skulle  »bide  til 
bolle«,  og  det  var  meget  morsomt.  Derefter  gik  lille  »Rødhadte«  rundt 


med  en  kurv,  der  var  fyldt  med  boller,  og  vi  spiste  nu  allesammen 
fastelavnsboller.  Ragna  Dodd  og  Anna  Kovaltsenko  fortalte  børnene, 
hvorledes  fastelavn  blev  fejret,  da  de  var  børn,  og  vi  legede  så  igen 
forskellige  lege  og  sluttede  festen  med  sang  og  bøn.  Det  var  en  dejlig 
fest,  og  børnene  morede  sig  dejligt.  Alle  var  klædt  ud  i  fastelavns- 
dragter. Tilstede  var  18  børn  og  6  voksne.  A.  K. 

Meddelelse  fra  Herning: 

Mødelokalet  i  Herning  gren  har  tidligere  været  annonceret  som  be- 
liggende Kastanieallé  4,  men  den  rigtige  adresse  er  Kastanieallé  24. 
Grensforstanderens  adresse  er:  E.  Dodd,  GI.  Landevej  136,  Herning, 
telf.  753.  E.  D. 


DÅB 


HORSENS: 

13.  februar: 

Benny  Schmidt  Josefsen,  døbt 
af  ældste  Figat  H.  Breum,  hånds- 
pålæggelse af  Ejnar  Due   Jensen. 

Ruth  Skovby  Josefsen,  døbt  af 
ældste  Figat  H.  Breum,  hånds- 
pålæggelse af  ældste  Ernest  An- 
ton Jensen. 

AMAGER: 

3  1.  januar: 

Anna  Adolfine  Holck  Lund- 
green, døbt  af  ældste  Victor  C. 
Fonnesbeck,  håndspålæggelse  af 
samme. 

KØBENHAVN: 

3  1.  januar: 

Elisabeth  Kathrine  Terkelsen 
Sørensen,  døbt  af  ældste  Victor 
C.  Fonnesbeck,  håndspålæggelse 
af  samme. 

7.  februar: 

Vera  Mary  Viola  Fischer  Dahl- 


green,  døbt  af  Aage  Stilling, 
håndspålæggelse  af  Erik  Jensen. 

Winnie  Vera  Dahlgreen,  døbt  af 
Aage  Stilling,  håndspålæggelse  af 
Erik  Jensen. 

Birthe      Emmy      Ryding     Dahl, 

døbt  af  Knud  Hentzen,  håndspå- 
læggelse af  samme. 

Johannes  Djøng  Alling,  døbt  af 
Knud  Hentzen,  håndspålæggelse 
af  samme  _ 

ODENSE: 

6.  februar: 

Hedvig     Alice    Westerblå    Rue, 

døbt  af  Christian  Klokker  Han- 
sen, håndspålæggelse  af  ældste 
Benworth  S.  Hansen. 

Merete  Schiller,  døbt  af  Terje 
Schiller,  håndspålæggelse  af  æld- 
ste Paul  C.  Burgoyne. 

Vibeke  Schiller,  døbt  af  Terje 
Schiller,  håndspålæggelse  af  æld- 
ste Benworth  S.  Hansen. 


Vi  ønsker  de  nye  søskende  hjertelig  til  lykke  og  velkommen  i  Kirken! 


Velsignelser: 

Horsens:  21.  februar:  Benny  Schmidt  Josefsen  og  Ruth  Skovby 
Josefsens  datter,  Annie  Skovby  Josefsen,  velsignet  af  ældste  Figat  H. 
Breum. 

København:  7.  februar:  Konny  Frithiof  Dahlgreen  og  Tove  Jensine 
Jensen  Dahlgreens  to  døtre,  June  Dahlgreen  og  Majken  Dahlgreen, 
begge  velsignet  af  ældste  Ernest  Anton  Jensen. 

Odense:  14.  februar:  Jesper  Birch  Nielsen  og  Inger  Marie  Sne- 
i'eldt  Nielsens  søn,  Finn  Jesper  Nielsen,  velsignet  af  ældste  Finn 
Thomsen. 

Ordinationer: 

Herning:  31.  jannar:  Thomas  Christian  Hyldgård  ordineret  til 
lærer  af  Edgar  Dodd. 

Horsens.  21.  februar:  Kaj  Frode  Bjørn  ordineret  til  præst  af  æld- 
ste S.  LaVar  Christensen. 

Kristian  Pedersen  ordineret  til  præst  af  missionspræsklent  Junius 
M.  Sorensen. 

Odense:  7.  februar:  Harald  Gjennerskov  Fischer  Jensen  ordineret 
til  lærer  af  ældste  Bent  A.  Jensen. 

Henrik  Edvard  Christoffersen  ordineret  til  præst  af  ældste  Ben- 
worth  S.  Hansen. 

Svend  Eigil  Jensen  ordineret  til  præst  af  ældste  Bent  A.  Jensen. 

14.  februar:  Terje  Schiller  ordineret  til  ældste  af  ældste  Henry  D. 
Moyle. 

Aalborg:  31.  januar:  Frode  Othenius  Madsen  ordineret  til  lærer 
af  Sardus  Sørensen. 

15.  februar:  Albert  Johannes  Andersen  ordineret  til  lærer  af  Sardus 
Sorensen. 

Esbjerg:  24.  januar:  Aage  Therkild  Hansen  ordineret  til  præst  af 
ældste  Ernest  Anton  Jensen. 

Rettelse:  I  marts  nummeret  stod  under  ordinationer  i  København, 
at  Paul  Kristian  Kragh  blev  ordineret  til  ældste  af  ældste  Ernest  An- 
ton Jensen.  Dette  er  en  beklagelig  fejltagelse,  idet  broder  Kragh  blev 
ordineret  til  ældste  af  1.  rådgiver  i  missionspræsidentskabet,  Ejnar 
Nielsen. 

Emigrationer: 

Aarhus:  Den  4.  januar  er  Vera  Margrethe  Nielsen  emigreret  til  Salt 
Lake  City,  Utah. 

København:  Den  6.  februar  er  Erna  Grethe  Mouritzen  og  Jo-Ann 
Hall  Mouritzen  emigreret  til  Twin  Falls,  Idaho. 

Aalborg:  Den  2.  februar  er  Thorvald  Marinus  Therkildsen,  Marie 
Hansine  Rasmussen  Therkildsen  og  Lis  Rita  Therkildsen  emigreret 
til  Salt  Lake  City,  Utah. 

Den  9.  februar  er  Kirsten  Willestrup  emigreret  til  Salt  Lake  City, 
Utah. 

Den  12.  februar  er  Erna  Gudrun  Nielsen  emigreret  til  Salt  Lake 
City,  Utah. 

Den  12.  februar  er  Conni  Klouborg  Christensen  emigreret  til  Roose- 
velt, Utah. 

Missionærf  orf  ly  ttelser : 

15.  februar:  Elmo  Rasmussen  fra  København  til  Helsingør. 
Blaine  P.  Jensen  fra  København  til  Helsingør. 

2.  marts:      Paul  C.  Burgoyne  fra  Odense  til  København. 

3.  marts:      Wayne  Hiram  Hansen  fra  Aalborg  til  København. 

Charles  H.  Madsen  fra  Skive  til  København. 

Phyllis  D.  Petersen  fra  Odense  til  Esbjerg. 

Thersa  Ferrell  fra  Esbjerg  til  Aalborg. 

Karin  I.  Aronson  fra  Amager  til  Aalborg. 
8.  marts:      Elva  H.  Andersen  fra  Aalborg  til  Randers. 

Elsa  M.  Hansen  fra  x\alborg  til  Randers. 
10.  marts:      Gale  R.  Jensen  fra  Kolding  til  Fredericia. 

Allen  Gary  Anderson  fra  Esbjerg  til  Fredericia. 

Allen  I.  Kidd  fra  Esbjerg  til  Kolding. 
15.  marts :      Ruth  H.  Hendrickson  fra  København  til  Odense. 

Betty  Jean  Sorensen  fra  Odense  til  Kobenhavn. 

Missionærankomster: 

Den  27.  februar  ankom  følgende  missionærer  til  den  danske  mission: 

Inge  Grethe  Ruth  Andersen  fra  Payette,  Idaho,  beskikket  til  at  ar- 
bejde i  Odense. 

Laurel  Deene  Madsen  fra  Lehi,  Utah,  beskikket  til  at  arbejde  i  Aal- 
borg. 

Franklin  Ole  Nielsen  fra  St.  Johns,  Arizona,  beskikket  til  at  arbejde 
i  Skive. 

William  Keith  Mortensen  fra  Delta,  Utah,  beskikket  til  at  arbejde 
i  Odense. 

Roy  Talmage  Rasmussen  fra  Salt  Lake  City,  Utah,  beskikket  til  at 
arbejde  i  København. 

Allen  Leron  Johnson  fra  Bear  River  City,  Utah,  beskikket  til  at  ar- 
bejde i  København. 

DeWayne  L.  Olsen  fra  Howell,  Utah,  beskikket  til  at  arbejde  i  Kø- 
benhavn. 

Den  7.  marts  ankom  følgende  missionærer: 

Ingeborg  Augusta  Nielsen  fra  Los  Angeles,  California,  beskikket  til 
at  arbejde  i  Amager  gren. 

Roy  Edgar  Christensen  fra  Bingham,  Utah,  beskikket  til  at  arbejde 
i  Esbjerg. 

Rodney  Knute  Fabricius  fra  Newton,  Utah,  beskikket  til  at  arbejde 
i  København. 

Den  8.  marts  ankom  Grant  Miller  Radmall  fra  Pleasant  Grove,  Utah, 
beskikket  til  at  arbejde  i  Esbjerg. 

Vi  byder  de  nye  missionærer  hjertelig  velkommen  til  den  danske 
mission. 

Laurel  D.  Madsen. 


Inge   G.  R.  Andersen.        Franklin  O.  Nielsen. 


William  K.  Mortensen.  Ingeborg  A.  Nielsen.        Roy  T.  Rasmussen. 


Allen  L.  Johnson. 


DeWayne  L.  Olsen. 


Roy  E.  Christensen.         Rodney  K.  Fabricius.  Grant  M.  Radmall. 

